הוועדה לקידום מעמד האישה ולשוויון מגדרי, כנסת 25, פרוטוקול מספר 27, 2023-06-06 00:00

פנינה תמנו: בוקר טוב לכולם, נציגי משרדי הממשלה, גורמי אכיפה, לאורחות שלנו וכמובן לחברי וחברות הכנסת ולשרה לשעבר לשוויון חברתי מירב כהן שיזמה את הדיון הזה, התמודדות עם פגיעה בנשים טרנסג'דריות והמענים הקיימים לציון היום הבין לאומי נגד הומופוביה, טרנספוביה וביפוביה

פנינה תמנו:      אני רוצה להודות גם לכל הארגונים ששלחו אלי חומרים וניירות עמדה על האוכלוסייה הטרנסית, שלצערנו סובלת מהדרה חברתית, אפליה כמעט בכל תחומי החיים, בין אם תעסוקה, דיור, שירותים כאלה ואחרים, חשופים מאוד לאלימות מילולית ופיזית, בשכיחות גבוהה לצערי

פנינה תמנו:  המשטרה גם תיתן לנו סקירה של הדברים שנעשים והמענים שניתנים

פנינה תמנו:      לפני שאעביר את רשות הדיבור לחברת הכנסת מירב כהן, אני רק אומר שלכל אדם, לכל אישה, בין אם טרנסית ובין שנולדה כך, יש את הזכות לחיות בביטחון, יש את הזכות להתהלך במדינה שלנו באופן חופשי, יש את הזכות לעבוד בכבוד, לקבל כבוד, יש את הזכות למוגנות, יש את הזכות להגשים חלומות

פנינה תמנו:       דווקא כמי שנאבקת באפליה וגזענות הרבה מאוד שנים, אני יודעת כמה זה יכול להיות פוצע, כשבמקרה שלכם זה גם באופן פיזי, אלימות שלא רק פוצעת את הנפש אלא הרבה פעמים גם פוגעת בגוף

פנינה תמנו:  אנחנו כחברה מחויבים וצריכים להיות מחויבים, גם באופן פרודוקטיבי, לתת את ההגנה לכל אחת שבחרה בדרכה לחיות את חייה בחופשיות, עם הזהות שלה

פנינה תמנו:  אני שמחה שהדיון הזה מתקיים, חברת הכנסת כהן וחבר הכנסת יוראי להב, תודה לכם על היוזמה

יוראי להב-הרצנו: חברת הכנסת מירב כהן עושה כל כך הרבה לקהילה שאני שמח לתת לה את כל הקרדיט

פנינה תמנו: כמו שאמרתי, מדובר בזכויות הכי הכי בסיסיות, הזכות של כל אדם, בת אדם ואזרח להיות מוגן במדינת ישראל, גם פיזית וגם נפשית, בבקשה חברת הכנסת כהן

מירב כהן: תודה רבה על קיום הדיון החשוב הזה

מירב כהן:  זה מאוד מרגש לראות כמה דיונים התקיימו ואיזו נוכחות וכמה המשכן נרתם לנושא הזה

מירב כהן:  נושא הדיון היום, הטרנסג'נדריות, זה אולי האתגר הכי גדול שלנו

מירב כהן:  ניסיונות ההתאבדות בקרב חברות הקבוצה הספציפית הזו הם 40%

מירב כהן:  על פי סקרים, 40% מהטרנסג'נדריות והטרנסג'נדרים ניסו לפחות פעם אחת לשים קץ לחייהם

מירב כהן:  זה נתון שבעיני צריך לזעזע את כולם והוא מלמד על המצוקה האדירה שבני אדם נמצאים בתוכה ועל היעדר פתרונות טובים

מירב כהן:  אם בן אדם מגיע למצב כזה זה מלמד שאין לו לאן לפנות

מירב כהן:       גם בעניין התעסוקה, קידמנו הרבה תוכניות להכשרות מקצועיות וסיוע לאנשים מקהילת הלהט"ב למצוא מקומות עבודה, בקבוצה הזו היה הכי קשה, הכי מאתגר, עם הכי הרבה דעות קדומות ואנחנו רחוקים מאוד מיצירת פתרונות מספקים

מירב כהן:      גם במערכת החינוך, נערים ונערות טרנסג'נדרים נתקלים בקושי אדיר במערכת החינוך

מירב כהן:  בתקופה שהייתה לנו הזכות לפעול מתוך הממשלה, עשינו כברת דרך גדולה

מירב כהן:  פעם ראשונה קבלנו החלטת ממשלה שבמסגרתה ממשלת ישראל לקחה אחריות על הטיפול בקהילה

מירב כהן:  פתחנו מעל ל-100 בתים פתוחים, תמכנו בעמותות ועשינו לא מעט אבל זה לא מספיק

מירב כהן:  בתחום הזה זה האגוז הכי קשה לפיצוח, אני מרגישה שאין פה מספיק מענים ולא עשינו מספיק

מירב כהן:       אפשר לראות עליה מטרידה מאוד במספר מקרי האלימות

מירב כהן:  עליה של 400% ממרץ השנה אל מול מרץ שנה שעברה וזה לא קורה סתם

פנינה תמנו: מאיפה הנתונים?     

מירב כהן: של האגודה, מאשתקד

מירב כהן:  אנחנו משווים את השנה הנוכחית לשנה שקודמת, עליה של 400% במספר התלונות

מירב כהן:  כל אחד מנבחרי הציבור או ממי שעובד בארגון כזה או אחר צריך לדעת שלמילים שלו יש משמעות

מירב כהן:  כשיושבים בממשלה שרים שאומרים אמירות כמו: אני הומופוב גאה, זה דבר שיכול להתפרש בזה שמישהו חוטף מכות ברחוב וזה קורה כל יום, גם במרכז תל אביב, אנשים מגיעים לבתי חולים

פנינה תמנו: הומופוביה זו שנאה

מירב כהן: גם אם כתוב בהסכם קואליציוני, חוק אפליה בשירותים, שאולי הוא עדיין לא חוקק אבל רואים את ההשפעות שלו, כי זה מתיר את דמם של חברי הקהילה

מירב כהן:  זה אומר שהם לא בני אדם שווים

מירב כהן:  בסוף זה מתבטא במקרי אלימות קשים ואנחנו מקבלים תלונות על זה יום יום

מירב כהן:  המשטרה עושה מאמצים אבל הטיפול רחוק מלהיות מספק

מירב כהן:  אנשים מרגישים לא בטוחים במדינה שלהם, בזה אנחנו צריכים לטפל

פנינה תמנו: תודה

פנינה תמנו:  חבר הכנסת הרצנו, בבקשה

יוראי להב-הרצנו: טרנסים וטרנסיות הם אולי הקבוצה הכי פגיעה, גם בתוך הקהילה הגאה וגם בחברה הישראלית

יוראי להב-הרצנו:  זו חברה שעדיין חשופה לאפליה קשה בהגנה מפני אלימות, בשוק התעסוקה, בקבלת שירותים חברתיים כמו בריאות, אפליה בחינוך, אפליה ברווחה

יוראי להב-הרצנו:  על גבי אותה אפליה קשה, ממסדית, יש עכשיו טרנד שמייבאים מאמריקה, אידיאולוגיה רעילה מאוד, שם היא ממוסדת, של גורמים פונדמנטליסטיים קיצוניים שמבקשים למחוק טרנסים, כאילו הם לא היו

יוראי להב-הרצנו:  מבקשים לעשות להם דה-לגיטימציה ואפילו דה-הומניזציה

יוראי להב-הרצנו:  לצמצם אותם לכדי הזהות המגדרים שלהם ואז להגדיר אותם כתופעה של פרוגרסיביות מטורללת לשיטתם

יוראי להב-הרצנו:       יש סגן שר במשרד ראש הממשלה שהכריז על מסע צלב נגד הקהילה הטרנסית בישראל וקיבל עכשיו תקציבי עתק בשביל להפיץ את המשנה השטנית והרעילה שלו

יוראי להב-הרצנו:  טרנספוביה היא שנאה וטרנספוביה היא לא עמדה פוליטית לגיטימית

יוראי להב-הרצנו:  כמו שאסור לשנוא יוצאי אתיופיה, אסור לשנוא יהודים, כך אסור לשנוא להט"בים, ודאי שאסור לשנוא  טרנסים

יוראי להב-הרצנו:      העובדה שהיום ההסתה המכוערת הזאת נובעת ממסדרונות הממשלה, מהלשכות הכי רגישות והכי משפיעות בחברה הישראלית, היא בושה גדולה עלינו

יוראי להב-הרצנו:  הדבר הראשון שצריכים לוודא, הוא שכל השוטרים והשוטרות מקבלים את ההכשרה הראויה להתמודד עם טרנסים וטרנסיות, עם להט"ב באופן כללי

יוראי להב-הרצנו:  לוודא שהאפליה שמושרשת במשרדי הממשלה - - -        

פנינה תמנו: שמובילה, כמו שאמרה חברת הכנסת כהן, למצב ש-40% מנסים להתאבד לפחות פעם אחת בחייהם

יוראי להב-הרצנו: נכון

יוראי להב-הרצנו:  אנחנו צריכים לוודא שאותם אנשים, שהם אנשים עם חלומות, מקבלים את הכלים

יוראי להב-הרצנו:  את מדברת על למנוע רצח ולמנוע אובדנות ולמנוע אלימות קשה כלפיהם, אני רוצה שהחזון שלנו יהיה שטרנסים וטרנסיות יוכלו לחלום ולרדוף אחר החלומות שלהם ושהמדינה תהיה שם כדי להעניק גם להם את הכלים להצליח בחיים האלה

פנינה תמנו: כמו כל אדם ובת אדם במדינה הזו

יוראי להב-הרצנו: לצערי אנחנו עדים לרגרסיה בממשלה הזאת

יוראי להב-הרצנו:  יושבת פה השרה לשוויון חברתי לשעבר, בממשלת השינוי הלכנו כברת דרך משמעותית בהקשר הזה, ראו את הקהילה הטרנסית ובקשו להעניק להם את ההגנה ואת המאבק הנחוש באפליה כנגדם

יוראי להב-הרצנו:  היום אנחנו רואים רגרסיה ואסור לתת לזה יד

יוראי להב-הרצנו:  זה לא לגיטימי לשנוא בני אדם באשר הם רק כי הם נולדו כך

יוראי להב-הרצנו:  תודה

פנינה תמנו: תודה

פנינה תמנו:  נעבור ללינור אברג'ל, מנכ"לית טרנסיות ישראל, בבקשה

לינור אברג'יל: תודה רבה ליושבת-ראש הוועדה, הגברת פנינה תמנו שטה, חברות וחברי הכנסת

לינור אברג'יל:  שמי לינור אברג'ל אני מנכ"לית עמותת טרנסיות ישראל, העמותה הינה עמותה לקידום נשים טרנסיות שמגיעות מקבוצות מודרות ומוחלשות: טרנסיות מזרחיות, אתיופיות, ערביות, ופליטות ממדינות תחת מלחמה ועוד

לינור אברג'יל:      הוועדה לקידום מעמד האישה איננה זרה לי

לינור אברג'יל:  כל יושבת-ראש ועדה הכירה אותי, או אישית, או כאן בוועדה כמייצגת חלק נכבד מהקהילה הטרנסית

לינור אברג'יל:  השאלה האם הוועדה הצליחה לסייע לנשים טרנסיות? אני לא יכולה לומר בוודאות שכן

לינור אברג'יל:  הוועדה הזו קידמה המון דיונים שונים, אך בעיקר דיונים שרק פגעו בנשים מוחלשות בשם הפמיניזם או המוסר החברתי

לינור אברג'יל:  ייבוא דעות טרנספוביות וכביכול מחקרים טרנספובים מארצות זרות, כמו שאמר חבר הכנסת יוראי, גרמו להרבה נציגות ציבור לדחוק נשים טרנסיות לשוליים

פנינה תמנו: אני אשמח לשמוע פירוט מה הכוונה? מה נעשה פה בוועדה שהרגשתם שפגע בכם

פנינה תמנו:  גם אם לא בתקופתי, כדי שנדע

לינור אברג'יל: לחלוטין, נדבר על ההשתקה המפורסמת של הגברת מרב מיכאלי

לינור אברג'יל:  בנוסף אדבר על זה שבוועדה הזו קדמו בעיקר מעמד האישה בזמן שהשתיקו הרבה טרנסיות, עובדות מין, שרצו לדבר על המקום שלהם, המקום שרצו לקבל זכויות, לקבל שיקום ואחר כך אכיפה

פנינה תמנו: נעשה דיון גם על השיקום וכמה מממשים את המעטפת שצריך לתת לנשים שורדות זנות

פנינה תמנו:  זו סוגיה משמעותית, היא על הפרק ונעשה על זה דיון

פנינה תמנו:  בסוף המטרה שלנו היא לתת את הכלים, לא להשאיר את הנשים האלה ללא פרנסה ולצפות מהן עכשיו לשרוד, כי זה תהליך

פנינה תמנו:  מדובר על מעטפת רגשית ומעטפת כלכלית שהמדינה כן החליטה עליה בעבר

פנינה תמנו:  נצטרך לבדוק את זה

לינור אברג'יל: גם זה ייבוא של מחקרים מחו"ל לארץ

לינור אברג'יל:  המטה למאבק כנראה ממומן על ידי אנשים שלא רוצים שגברי ישראל המדהימים יתבוללו עם נשים אוקראיניות לא יהודיות, אז הקימו את העניין הזה של סחר בבני אדם, אבל זה נושא אחר אנחנו מדברים עכשיו על טרנסיות

לינור אברג'יל:       דברים שנאמרים כנגד הקהילה הלהט"בית בוועדות הכנסת, במליאה ובתקשורת אינם נכונים ולרוב רק מייצרים נזק רב כלפי הקהילה מבלי להכיר אותנו

לינור אברג'יל:  למשל ספר שעשה נזק בלתי הפיך, שהגברת נעמה מייצגת אותו, זה ייבוא של ספר טרנספובי לחלוטין והוא לא נכון ולא אקטואלי למדינת ישראל

נעמה זרביב: אני יכולה להגיב?     

פנינה תמנו: את תקבלי בהמשך זכות דיבור להגיב

פנינה תמנו:  גם אם לא נסכים, אני אתן לכולם להשמיע את הדעות שלהם, גם דעות שהם נגד

פנינה תמנו:  אבל כל אחד יכבד את השני

פנינה תמנו:  לא ממקום של התרסה, פגיעה או שנאה

פנינה תמנו:  אני מאמינה שאת תגידי את הדעות שלך, גם אם תספגי ריקושטים

לינור אברג'יל: אנחנו חוטפות את זה מספיק ברחובות

לינור אברג'יל:  החטא היחיד שנשים טרנסיות עושות במדינה הזו הוא ההגשמה העצמית שלהן

לינור אברג'יל:  אנחנו לא פוגעות באף אחת, לא בנשים, לא במרחבים שלהן ולא בנשיות שלהן

לינור אברג'יל:  אנחנו לא מבקשות יחס מועדף או לא כפפות של משי, אנחנו רק מבקשות להשתלב בחברה הישראלית כאחת האדם, בתעסוקה, בדיור, ובזכויות ובחובות

לינור אברג'יל:      הטיפול בנשים טרנסיות הוא טיפול בעוני, טיפול בעוני בפריפריה, טיפול בעוני בכפרים ערבים ובישובים חרדיים

לינור אברג'יל:  טיפול בעוני של נשים, נכים, ומשפחות נזקקות

לינור אברג'יל:  אסור שבשנת 2023 במדינת ישראל להיות טרנס יהיה שווה ערך לפדופילים וסוטים

לינור אברג'יל:       להיות טרנס או טרנסית במדינת ישראל בשנת 2023 זה לחיות בפחד מפשעי שנאה, מהדרה חברתית, מניכור משפחתי, מלהיות נושא ללעג ולחרם

לינור אברג'יל:  להיות טרנסית בישראל זה לא להעז לפתוח את הפה בשירותי נשים, לא להיכנס למלתחות משותפות, לא להסתובב בערים מסוימות ולא לדבר בחנויות שלא ילחששו עלינו ויצביעו עלינו

לינור אברג'יל:      תקרות הזכוכית כבדות עלינו מאוד

לינור אברג'יל:  אם לנשים יש תקרות זכוכית תחשבו איזה תקרת זכוכית יש לאישה טרנסית ועכשיו תוסיפו את זה לאישה טרנסית ערביה, אישה טרנסית מזרחית, אישה טרנסית אתיופית או עולה מחבר המועצות

לינור אברג'יל:      אנחנו מבקשות בכל לשון של בקשה די לדבר מעלינו

לינור אברג'יל:  די לנתק מאתנו מגע

לינור אברג'יל:  די לקבוע ולחוקק מעלינו חוקים אנטי להט"בים

לינור אברג'יל:  אנחנו פה

לינור אברג'יל:  יצרנו קהילות וארגונים, יצרנו פלטפורמות הכשרה, הסברה, יצרנו פרויקטים משותפים עם משרדי ממשלה

לינור אברג'יל:  זוהי קריאה לכל חבר וחברת כנסת בבית הזה, אנחנו פה תדברו אתנו

לינור אברג'יל:  אל תצאו מנקודת הנחה שיש לנו שרוול מלא בטריקים על מנת לפגוע בחברה הישראלית

לינור אברג'יל:  בינתיים הראשונות להיפגע הן נשים טרנסיות וטרנסיות עובדות מין בפרט

לינור אברג'יל:      חברות וחברי הכנסת, יושבת-ראש הוועדה, חשוב לי לציין שהוועדה הזו צריכה וזה חשוב לנו מאוד, שתהיה זמינה לקהילה הטרנסית, כי מעמד האישה ושוויון מגדרי הוא שוויון לכל אישה

לינור אברג'יל:  אישה בכל צורה, בכל צבע עור, בכל צד פוליטי ובכל מגדר

לינור אברג'יל:  בסוף גם אנחנו כמו רבות אחרות, רוצות לחיות בשקט בביטחון, בכלכלה בבריאות ובדיור

לינור אברג'יל:  תודה רבה

לינור אברג'יל:      (נשמעות מחיאות כפיים)     

לינור אברג'יל: אין צורך במחיאות כפיים

פנינה תמנו: קבלי את זה באהבה

לינור אברג'יל: זה לא כדי לנאום, זה באמת לדבר אליך מלב אל לב, אני מכירה אותך גם אישית, אז זה באמת מלב אל לב

פנינה תמנו: תודה על הדברים, שבאים באמת מדם לבך

פנינה תמנו:  אמרת דבר שמאוד חשוב שנשמע

פנינה תמנו:  אנחנו לא מבקשות זכויות עודפות, מבקשות להיות כאחת האדם, עם שוויון זכויות וזה משהו שצריך להדהד אצלנו

פנינה תמנו:  אף אחד לא יכול לקחת לכם את הזכות לשוויון

פנינה תמנו:  זה מתחיל בדברים הכי קטנים ותיארת פה סיטואציה שלא חשבתי עליה

לינור אברג'יל: אני יכולה לספר מניסיון, אני יותר מ-20 שנה טרנסית, אני נכנסת לשירותים בפחד

לינור אברג'יל:  אני לא מוציאה מילה מהפה כדי שלא יצעקו שיש פה גבר, כי הקול שלי לא תואם, הקול קול עשיו והמראה של רבקה

לינור אברג'יל:  אבל זה פחד תמידי בכל מקום

לינור אברג'יל:  גם פה, כשעבדתי כיועצת לעידן, היה לי פחד תמידי להסתובב במסדרונות הכנסת, במקום שאמור להיות הבית שייתן לי ביטחון

פנינה תמנו: תודה רבה

פנינה תמנו:  מנכ"לית מעברים לקשת הטרנסית רתם שורק

רתם שורק: תודה

רתם שורק:  לקהילה הטרנסית יש שתי בעיות

רתם שורק:  הבעיות שלנו הן אלימות ועוני

רתם שורק:  הבעיות האלה מגיעות בגלל שבחברה מסתכלים עלינו ולא רואים אותנו

רתם שורק:  רואים כל מיני המצאות, כל מיני סיפורי אימה שממציאים עלינו

רתם שורק:  במקום להסתכל עלינו ולראות בנות אדם שרוצות לחיות את החיים שלנו, מסתכלים עלינו ולא נותנים לנו להתקבל לעבודה

רתם שורק:  רק היום התפרסמה כתבה על נער שרצה לעבוד כבודק קורונה ואמרו לו שלא מקבלים אנשים כאלה

רתם שורק:  נער טרנסג'נדר שרצה לעבוד בזמן הקורונה כבודק, אם אנחנו לא יכולות להתקבל לעבודות האלה, מה נעשה כדי לחיות?     אנחנו לא צריכות הרבה והממשלה כרגע לא עושה הרבה כדי לעזור לנו לחיות

רתם שורק:  נכון להיום הממשלה מפעילה כמות מאוד קטנה של תוכניות שאמורות לסייע לקהילה הטרנסית לצאת מהבוץ הזה שהחברה הכניסה אותנו אליו

רתם שורק:  אנחנו מקבלות סיוע מאוד קטן, קצת ברווחה, מעט מהמשרד לשוויון חברתי, כשיש במדינת ישראל כ-50,000 אנשים על הקשת הטרנסית שסובלים יום יום מאלימות שמלבים אותה אנשים מכל מקום בחברה, בכל מגזר, בכל צבע, בכל מעמד

רתם שורק:  אנשים מלבים את האלימות נגדנו ואנחנו מקבלים טיפות בים כדי לסייע לאנשים למצוא עבודה, לחיות את החיים שלהם, לקבל טיפול רפואי

רתם שורק:  היום בישראל, רוב מוחלט של האנשים מהקשת הטרנסית נמנעים מלקבל שירות רפואי רגיל

פנינה תמנו: יש לך נתונים שאת יכולה להציג?     

רתם שורק: הכול נמצא בנייר העמדה ששלחנו

פנינה תמנו: אני מבקשת שאת תציגי לנו כאן בוועדה, זה בדיוק המקום

רתם שורק: אין בעיה, הנתונים חרוטים לי עמוק בראש

רתם שורק:  נכון להיום, אחד מכל שלושה ישראלים לא מוכן לעבוד או ללמוד ביחד עם בן אדם טרנס

רתם שורק:  25% מהאנשים על הקשת הטרנסית לא עובדים במשרה מלאה

רתם שורק:  57% דווחו שנמנעו מלקבל טיפול רפואי, טיפול רפואי בסיסי, לא משהו שקשור להתאמה מגדרית

פנינה תמנו: יש נציג ממשרד הבריאות?     

יזהר הררי: אני נמצאת

פנינה תמנו: אז נשמע גם על הנתון הזה, 57% שנמנעים מלקבל טיפול רפואי

רתם שורק: למשל אנשים שמגיעים לגניקולוג ואומרים להם, ככה לא נראית אישה, אני לא מקבל אותך

רתם שורק:  אנשים שמסרבים להשתמש בלשון הפניה הנכון כדי לדבר עם בני אדם

רתם שורק:  אני מכירה ילד שהגיע עם יד שבורה לחדר המיון והרופא בחדר המיון לא היה מוכן לדבר אליו לשון הפניה שלו והוא הלך הביתה, עם היד השבורה שלו

רתם שורק:       הדבר הזה קורה כל יום במדינת ישראל

רתם שורק:  יש מעט מאוד נהלים של המדינה במשרד הבריאות שי נוהל לבריאות הנפש שלא פגשתי עדיין אף צוות רפואי שמכיר אותו, לעבודה מיטבית עם הקהילה טרנסית במשרד הרווחה

פנינה תמנו: גם על הנוהל אני רוצה לשמוע, כדי שנוכל לתת תשובות לטענות

פנינה תמנו:  מה זה הנוהל?     

רתם שורק: נוהל לעבודה מיטבית עם אנשים על הקשת הטרנסית בבריאות הנפש, במשרד הבריאות

רתם שורק:  אני לא מכירה צוותים רפואיים שמכירים אותו

רתם שורק:  במשרד הרווחה התפרסם נוהל לעבודה מיטבית עם אנשים על הקשת הטרנסית, עדיין, רוב מסגרות הרווחה לא מוכנות לקבל אנשים על הקשת הטרנסית, אלא אם כן הם יעמידו פנים שהם חיים במגדר הקודם שלהם

רתם שורק:  אם אני אגיע לבקש סיוע בדיור במכון גמילה יגידו לי שאני לא יכולה לקבל כי אני לא מספיק אישה

רתם שורק:  כך ברוב מקומות הרווחה בארץ

רתם שורק:       זה מצב בו אנחנו לא מצליחות להוציא את הראש שלנו מעל המים כדי לחיות חיים נורמאליים

רתם שורק:  זה מצב בו הקהילה הטרנסית נמצאת מתחת לקו העוני במספרים שקשה לי להגיד אותם

רתם שורק:  יותר משני שליש מהאנשים הטרנסים נמצאים בעשירונים התחתונים

רתם שורק:  הקהילה מונה בין 50,000 ל-100,000 אנשים בישראל, הטווח הגדול במספרים הוא בגלל שאף אחד לא טרח לבדוק בצורה מקיפה

רתם שורק:  אנחנו עושות השלכות מארצות אחרות

פנינה תמנו: תודה רבה לך רתם

פנינה תמנו:  אם יהיו עוד נתונים שתרצי להציג במהלך הדיון אנחנו נשמח לשמוע

פנינה תמנו:  חברת הכנסת שרון ניר, בבקשה

שרון ניר: תודה רבה גברתי

שרון ניר:  קודם כל, עצם העובדה שאנחנו מתכנסים כאן לדון דיון ייעודי בנושא זה אומר שאנחנו כחברה לא במצב טוב

שרון ניר:  מה שצריך להגדיר את הנשים הטרנסיות זה לא עצם היותן נשים טרנסיות, זה עצם היותן מי שהן, ככה כחברה אנחנו צריכים לקבל את זה

שרון ניר:  אנחנו צריכים לעבור פזה, להגיע למצב שנשים באשר הן ונשים טרנסיות, זוכות לשוויון הזדמנויות ואנחנו רחוקים משם לצערי

שרון ניר:      בשנת 2020 הייתה ועדה בין משרדים במשרד הרווחה, שבדקה את הנושא

שרון ניר:  ועדה בין משרדית שעסקה באוכלוסיית הטרנסים

שרון ניר:  הם מצאו שיש פערים גם באלימות שהאוכלוסייה הזו לצערי סופגת, גם בנושא שוק התעסוקה, הקושי בכלל להתקבל למקום עבודה ואחרי זה הקושי לשרוד את מקום העבודה זה משהו שטעון בדיקה

שרון ניר:  יש קשת של התמודדויות שנשים צריכות לעבוד מעצם היותן נשים ועוד קשת נוספת מעצם היותן טרנסג'נדריות

שרון ניר:       להבנתי, אנחנו כחברה צריכים לעבור טרנספורמציה ביכולת שלנו להכיל את העניין הזה

שרון ניר:  זה מתחיל בחינוך, דיברנו על זה בוועדה למעמד הילד, אבל כולנו כחברה צריכים לעבור פזה, זה חייב לקבל זום אין, הסתכלות מיוחדת, גם במשרד הרווחה

שרון ניר:  לכן אשמח גברתי לראות איך אנחנו בעניין הזה הופכים את הנושא לנון אישיו

שרון ניר:  צריך להעביר מסרים מאוד ברורים במקומות העבודה

פנינה תמנו: כרגע זה אישיו, אנחנו רואים את האלימות, את האפליה הזועקת, הן לא מוגנות בדברים הכי בסיסיים, בריאות רווחה ועוד

שרון ניר: משפט אחרון, דווקא בגלל הניסיון שלי כיועצת רמטכ"ל לענייני מגדר בצבא, הצבא עבר טרנספורמציה בכל ההתייחסות שלו לאוכלוסיית הלהט"בים ובתוך כך לאוכלוסיית הטרנסג'נדרים

שרון ניר:  ברגע שהצבא הבין שהוא צריך לייצר שוויון הזדמנויות מלא ואמיתי ועדיין יש בעיות, אבל גם לאפשר תנאי מגורים, גם סביבת שירות בטוחה ומכבדת, גם לחנך את החיילים, אז צעדנו למקום קצת יותר מקום בהיבט של הקליטה, היכולת לקלוט ולהביא לידי ביטוי את האוכלוסייה הזו במיטבה

שרון ניר:  הגיע הזמן שנתקדם

פנינה תמנו: תודה חברת הכנסת ניר

פנינה תמנו:  חברת הכנסת מטי צרפתי, בבקשה

מטי צרפתי הרכבי: תודה רבה גברתי יושבת הראש על הדיון

מטי צרפתי הרכבי:  הסיבה שאנחנו יושבים בבית הזה, בבית הנבחרים, בו יש מפלגות שבהגדרה יוצאות נגד הזכות של כל אדם לחיות את חייו כמו שהוא רוצה, זועקת לשמיים

מטי צרפתי הרכבי:  אני כחברת כנסת הרבה פעמים מתביישת בחלק מנבחרי הציבור שיושבים בבית הזה ומדירים אוכלוסיות שלמות

מטי צרפתי הרכבי:  אם כנשים, אם כלהט"ב, אם כטרנסג'נדרים, אם אלה ערבים, אם לפי צבע עור

פנינה תמנו: מה שעוד כואב, כאישה שומרת מסורת שבאה מבית מאוד דתי, כואב גם שלוקחים את זה למקום של חילול השם להיות במקום שמעודד שנאה ומסית

פנינה תמנו:  אפילו להיות במקום לא זהיר שאחר כך גורם לאנשים לפגוע

מטי צרפתי הרכבי: זו לא יהדות

מטי צרפתי הרכבי:  אני רוצה לחיות בחברה ליברלית

מטי צרפתי הרכבי:  אני רוצה לחיות בחברה שבה כל אדם יכול לחיות את חייו כרצונו

מטי צרפתי הרכבי:  מי שמני שאשפוט מישהו בבחירות שהוא עושה בחיים

מטי צרפתי הרכבי:  קטונתי

מטי צרפתי הרכבי:  זה הרצון שלי כחברה ולכן אני יושבת בבית הזה

מטי צרפתי הרכבי:    הזכירו חבריי שזו אוכלוסייה הכי מודרת

מטי צרפתי הרכבי:  אני חווה הדרה על עצם היותי אישה, אני לא יכולה לדמיין לעצמי מה קורה לאוכלוסיות מודרות אחרות ברמות יותר גבוהות

מטי צרפתי הרכבי:  גם כאישה סטרייטית בחברה שלנו נדחקים לאחורי האוטובוס

מטי צרפתי הרכבי:      אני מצטערת וכואבת את העובדה שכל חברי הכנסת שיושבים כאן, הם חברי כנסת מהאופוזיציה

מטי צרפתי הרכבי:  לא נמצא ולו אחד מהקואליציה, לשבת כאן ולשמוע את הדברים כהווייתם

מטי צרפתי הרכבי:       אני מבקשת ממך גברתי יושבת הראש לקרוא לתוכנית אסטרטגית של כל משרדי הממשלה לטיפול בזכות לשוויון מלא של כל אזרחי המדינה באשר הם

מטי צרפתי הרכבי:  הוזכר נושא החינוך, אני לא בטוחה שבדור שלנו נעשה את השינוי, אנחנו צריכים לשאוף שבדור הבא זה יהיה וזה חייב לבוא דרך מערכות חינוך והסברה, שבדור הבא זה בכלל לא יהיה עניין, שלא יהיה נושא שמדברים עליו, שלא נצטרך להישאר בחברה שלא מאפשרת לאדם שנוצר בזכות לחיות חיים חופשיים כשווה

מטי צרפתי הרכבי:  תודה

פנינה תמנו: תודה, אני מבקשת לעבור למשרד הרווחה

פנינה תמנו:  היה לכם דו"ח עם המלצות?      

יואב קיש: אני אומר כמה דברים ביחס לדברים שנאמרו פה קודם וגם למענים שאנחנו מפעילים עבור טרנסים

יואב קיש:  שמי יואב אנקרי, מנהל תחום להט"ב ויוצאים בשאלה במשרד הרווחה והביטחון החברתי

יואב קיש:  אני אתחיל מהמענים שאנחנו נותנים עבור טרנסג'נדרים ובכלל עבור קהילת הלהט"ב, אבל אנחנו הולכים ומתכנסים להתמחות גם בתחום הזה

יואב קיש:       אתחיל מעו"ס להט"ב, עובדים סוציאליים שפרושים ברשויות רבות ברחבי הארץ

יואב קיש:  אתמול הסתיים קורס שלישי של עו"ס להט"ב בבית הספר המרכזי לעבודה סוציאלית

יואב קיש:  הקורס עבר שינוי וניתן שם הרבה יותר התייחסות ולמידה לקהילה הטרנסג'נדרית

יואב קיש:  מעבר לכך יש הדרכות ייעודיות לעובדים הסוציאליים

פנינה תמנו: לפני שנרד לרזולוציה של מה נעשה

פנינה תמנו:  האם יש תוכנית סדורה ברמה הארצית? מישהו מתכלל את זה בממשלה?     

יואב קיש: במשרד הרווחה, זה התפקיד שלי

פנינה תמנו: זו התוכנית ברמה הלאומית מבחינת הרווחה

פנינה תמנו:  כמה עו"סים עוסקים בזה?     

יואב קיש: עו"סים שנמצאים ביותר ממאה רשויות מקומיות

יואב קיש:  אנחנו כל הזמן נמצאים בגדילה במענה הזה

יואב קיש:  זו ועדה שלישית שלי היום ואני יכול להגיד בהתייחסות לוועדות קודמות שהיו שההתייחסות היא גם לאוכלוסיות נוספות כמו החברה הערבית, החברה הדתית ואנחנו יודעים שצריכים לתת את המענה גם במקומות האלה

פנינה תמנו: זה עו"ס לאוכלוסיות מיוחדות?     

יואב קיש: זה עו"ס מיועד לאוכלוסיית הלהט"ב שנמצא ברשות המקומית ועובד ברשות המקומית וכיום נמצא ב-100 רשויות מקומיות ברחבי הארץ

יואב קיש:  גם לתוך המקום הזה אנחנו מבינים שאת המענה הזה אנחנו צריכים, הוא נמצא בחלקים מסוימים ואנחנו צריכים להרחיב אותו לאוכלוסיות נוספות, זו הייתה האמירה

פנינה תמנו: נניח טרנסית שנכנסת למצוקה, לאור המציאות בשטח והנתונים על עוני או מצוקה נפשית, יש להם קו שהם יכולים לפנות אליו? טרנסית מפתח תקווה למשל שנכנסת למצוקה?     

יואב קיש: אני אגיד את השתלשלות הדברים שיכולה לקרות

יואב קיש:  מי ששנמצאת במצוקה יכולה קודם כל לפנות לקווי הקשב שיש לנו, התקשרות עם אגודת הלהט"ב שנמצאת פה, גם בשפה העברית וגם בשפה הערבית

יואב קיש:  הם יכולים לפנות למימוש זכויות ודברים נוספים - - -     

פנינה תמנו: קווי הקשב האלה מפורסמים? עשיתם קמפיין שידעו שיש להם כתובת?     

יואב קיש: קווי הקשב מפורסמים

יואב קיש:  אנשים יודעים ופונים

יואב קיש:  אפשר לראות את זה גם לפי מספר הפניות

פנינה תמנו: כמה פניות?     

יואב קיש: אני לא יודע לשלוף את המספרים המדויקים, אני יכול לנסות לבדוק את זה

פנינה תמנו: תבדקו בינתיים

פנינה תמנו:  אתה אומר שזה בהתקשרות עם האגודה, אז אשמח לשמוע כמה פניות יש

פנינה תמנו:  אז אותה טרנסית מפתח תקווה נכנסה למצוקה, מגיעה לקווי קשב

יואב קיש: היא יכולה לפנות או לקווי הקשב או שהיא תפנה למעברים למימוש זכויות - - -      

פנינה תמנו: ואז יודעים להפנות אותה לעו"ס הרלוונטי?     

יואב קיש: אז היא יכולה להפנות אותה לעו"ס הלהט"ב וזה מה שהם עושים הרבה פעמים

פנינה תמנו: כמה פניות אתם מקבלים מהם שמופנים לעו"סים?     

פנינה תמנו: זה לא מופנה אלי ישירות, זה מופנה לעו"ס ברשות המקומית

פנינה תמנו: אבל אתה מתכלל, אני רוצה לדעת כמה הגיעו?     

יואב קיש: אני יודע מנתון שנמצא לפני כרגע, שלמעברים פנו 3,000 אנשים בשנת 2021

פנינה תמנו: פנו למעברים ואז הופנו לעובדים הסוציאליים?     

יואב קיש: לא, אלה אנשים שפנו למעברים, ממעברים הרבה פעמים הם מפנים לעובדים הסוציאליים ברשויות המקומיות

פנינה תמנו: בסוף אתה צריך לדעת כמה פונים אליהם ובסוף מגיעים לעובדים הסוציאליים, כמה התיקים באמת מטופלים וכמה הם מקבלים מענה

פנינה תמנו:  מה שעולה פה, שהרבה פעמים הם צריכים שירותי רווחה ויכול להיות שזה נופל בין הכיסאות

פנינה תמנו:  אתה חייב להיות במדידה דווקא בגלל שהמצב שלהם לא טוב

פנינה תמנו:  אני רוצה לקבל בהמשך את הנתונים וזה יהיה חלק ממסקנות הדיון הזה, אני רוצה לראות מדידה ומעקב ולראות אם יש לך דיווח על זה

יואב קיש: הנתונים נמצאים אצלי, אני אאסוף אותם ואשלח אותם

מטי צרפתי הרכבי: כל עו"ס ממלא תיק אישי, זה מצוין? אפשר לשאוב את המידע מהמערכת הארצית? הרי זו מערכת מאוד מפוקחת עם הרבה מידע

יואב קיש: אני יכול לאסוף את המידע הזה

יואב קיש:  אני אסייג את זה ואומר שיש בסיפור הזה גם רגישות רבה מאוד

יואב קיש:  יש אוכלוסיות שנמצאות בסיכון והרישום שלהם לא יהיה ברשות המקומית

יואב קיש:  אנחנו מאוד רגישים לזה ובמקומות מסוימים אנחנו מאפשרים השמות ארציות שלא מפרטות

מטי צרפתי הרכבי: אבל לפחות ברישום ברשות המקומית זה נתון שאפשר לגזור מתוך המערכת?   

פנינה תמנו: הוא יביא לנו פילוחים ואז נוכל להבין את זה

יואב קיש: דברו על נושא התעסוקה, אנחנו נמצאים בפתחו של התחום הזה ואני חושב שהוא מאוד חשוב ומשמעותי

יואב קיש:  אנחנו מפעילים עם אגודת איגי מכללה שנקראת "מכללת מרשה" שמיועדת לאוכלוסיית הלהט"ב באופן כללי

יואב קיש:  אחוזים מאוד גבוהים מהאנשים שנמצאים שם מהקשת הטרנסית לומדים ומקבלים מענה

יואב קיש:  מדובר בהכשרות מקצועיות בתחומים מגוונים בהתאם לבחירה של האנשים

פנינה תמנו: כמה יש שעשו את זה?      

יואב קיש: אנחנו במהלכה של שנה שנייה, זה מענה די חדש שהתחיל לפני כשנה וחצי ובכל מחזור יש כ-80 אנשים וזה מענה מאוד חשוב ורואים אותו כמשמעותי לא רק ברמת הלמידה, שהיא עבודה עם ליווי מאוד צמוד, גם של עובדים סוציאליים וגם של מדריכים

יואב קיש:  אנחנו נמצאים בתהליך של הרחבת המענה הזה גם ברמה הכספית וחושבים שיש יותר ויותר צורך במענה הזה

יואב קיש:  אחרי שאנשים מסיימים את הלימודים יש המשך ליווי גם של עובדים סוציאליים וגם של מדריכים של שילוב בתעסוקה

פנינה תמנו: אני רוצה לעבור אתך לנושא הדיור

פנינה תמנו:  יש הרבה טענות על טרנסיות שמגיעות למצב של חוסר קורת גג, דרות רחוב ואין להם מענים

פנינה תמנו:  לינור הסבה את תשומת לבי שיש כאלה שנשלחו למקלטים לנשים מוכות

יואב קיש: אני לא מכיר מקרה ספציפי כזה או אחר, אני אשמח לשמוע ולראות איך אנחנו נותנים מענה

יואב קיש:  אני יכול להגיד שלמשרד הרווחה יש כמה וכמה מענים לנשים טרנסג'נדריות

יואב קיש:  לפני יומיים ביקרתי בבית לינה שזו מסגרת לטרנסג'נדריות שנמצאות במעגל זנות וזה מקום שנכנסים אליו עם קריטריונים מאוד בסיסיים כדי להיכנס למסגרת הזו

פנינה תמנו: כדי להוציא אותן מהזנות או שאלה נשים שנמצאות במעגל הזנות?     

יואב קיש: הן נמצאות במעגל הזנות, הרבה פעמים במקביל יש שימוש בחומרים פסיכו-אקטיביים וזה מקום להיות בו, מקום לישון, מקום שמאפשר להם מענה טיפולי וקורת גג

יואב קיש:  יש גם דירות מעבר והוסטלים שנמצאים בכמה מקומות ונותנים מענה לטרנסג'נדריות, מקומות ייעודיים להם

יואב קיש:       מעבר לכך, אני רוצה לומר משהו חשוב שאולי הוזכר קודם, משרד הרווחה הוציא תע"ס-תקנון עבודה סוציאלי, שזה אחד המסמכים היותר מתוקפים ויותר חשובים עבור העובדים הסוציאליים, לקשת הטרנסית

יואב קיש:  התע"ס הזה מסדיר שילוב של טרנסג'נדריות במסגרות רווחה כלליות, שהן לא ייעודיות רק להן

פנינה תמנו: כי הן אמרו שלא מקבלים אותן

יואב קיש: נאמר פה קודם שיכול להיות שיש מקומות שלא מקבלים אותן כי כנראה יש שם מורכבות נוספת בסיפור הזה

יואב קיש:  אם יש מקרים פרטניים אני ממש אשמח לבדוק את זה

פנינה תמנו: המורכבות הזו צריכה להיפטר, צריך להחליט

פנינה תמנו:  זו שאלה אגב, בתחום האתיקה, שנמצאת על השולחן

פנינה תמנו:  האם טרנסית, שהיא אישה מבחינתה, אתם מצפים ממנה ללכת למסגרת שכולה גברים, היא לא יכולה ללכת לישון עם כל הגברים האלה

פנינה תמנו:  צריך להבין את זה, לתקף את זה בתקנון, לראות מה הקריטריונים

פנינה תמנו:  אני מבינה שאלה סוגיות מורכבות, אף אחד מאתנו לא חושב שזה לא מורכב

פנינה תמנו:  אבל אי אפשר להשאיר את זה לשיקול דעתו של אותו מנהל מוסד

יואב קיש: אני מסכים לגמרי וזה תפקידנו כמשרד הרווחה, לפקח על מקרים כאלה ואחרים ולמצוא להם מענה

יואב קיש:  אני לא מכיר כרגע מקרה שהגיע לפתחי שלא ניתן לו מענה

יואב קיש:  אתמול הגיע אלי מייל, בהתכתבות עם עובדת של רתם, אשמח לדעת אם יש דברים שלא קבלו מענה ולבדוק אותם במשרד ולראות מה אנחנו יכולים לעשות כדי לתת מענה

רתם שורק: נמצאת אתנו כאן אחת מהמקרים האלה

פנינה תמנו: אנחנו ניתן לה תכף לדבר

פנינה תמנו:  מה התקציב של האגף שלך?   

יואב קיש: לדעתי קרוב ל-30 מיליון בשנה

יואב קיש:  אשמח לאסוף את הנתונים המדויקים

פנינה תמנו: אנחנו מדברים על 30 מיליון גמישים? כמה מה-30 זה על העו"סים? חשוב לדעת את זה

יואב קיש: יש שם רכיב של כ-7 מיליון על העו"סים ויש עוד רכיבים נוספים

יואב קיש:  אני אשמח לבדוק נתונים מדויקים ולתת אותם ולא לשלוף מהמותן

יואב קיש:  שני דברים שחשובים לדעתי, האחד, קבוצות חברתיות לאוכלוסייה צעירה יותר שמפעילה עמותת איגי בהתקשרות עם המשרד, שם ניתן מענה גם לקבוצות של טרנסג'נדריות וגם תוכנית תהיל"ה שנותנת מענה להורים ללהט"בים, לקבוצות מגוונות

פנינה תמנו: זו סוגיה כי מה קורה לילד שמודר מהמשפחה? נוח לנו לחשוב שאין ילדים ונוער שישנים רוחב, אבל יש, אנחנו מכירים את המציאות

פנינה תמנו:  מה קורה לילד כזה שמוצא את עצמו חס וחלילה מתגלגל ברחובות, שהוא בטח לא בגיל המתאים לעבד את מה שקורה לו מבחינת הזהות המינית ושיקבלו אותו בחרה אבל הוא נמצא גם במצב של סיכון

יואב קיש: ראשית, לא פירטתי פה את כל המענים שמשרד הרווחה נותן, פירטתי את המענים היותר רלוונטיים

יואב קיש:  מכלול המענים האלה, גם ברמה האישית ובשלבים מסוימים של האדם בחיים שלו, גם מענים של מסגרות חוץ ביתיות, נותנים מעטפת ראויה ונותנת בכל שלב את המענה הראוי

יואב קיש:  משרד הרווחה מלכתחילה, בהגדרתו, לא נותן מענה לכל אוכלוסיית הלהט"ב בארץ

יואב קיש:  הוא נותן מענה לאוכלוסיית הלהט"ב שנמצאת בסיכון

יואב קיש:  זו האוכלוסייה שהשירותים שלנו מכוונים

פנינה תמנו: זה ברור לי כרווחה, הרבה דברים נמצאים לפתחם של משרדים אחרים, זה שאתם נוגעים גם בתעסוקה זה יפה בעיני

פנינה תמנו:  כל המשרדים צריכים לתת את השירותים, כל משרדים באופן רלוונטי לתחום העיסוק שלו

פנינה תמנו:  אבל רווחה זה המקום הרגיש ביותר כי אנחנו מדברים על מצב של עוני, פה פחות קבלתי תשובה ממך מלבד תוכנית התעסוקה וגם במצבים נפשיים קשים, מורכבות משפחתית, הרבה פעמים צריכים לתת השמות חוץ ביתיות וקורת גג, לא רק לנוער, גם לטרנסיות שנמצאות בתוך הזנות או ביציאה ממעגל הזנות

פנינה תמנו:  דברים שאני מקווה לקבל עליהם יותר פירוט

פנינה תמנו:      בסך הכול מורגש שאתה לוקח את התפקיד שלך ברצינות

פנינה תמנו:  אני מקווה שתצליח בו ושתמשיך לעשות את זה בשליחות יתרה כי מדובר בהצלת נפשות

יואב קיש: תודה

רתם שורק: מצטערת שאני מתפרצת, יואב באמת עושה עבודת קודש, אבל חשוב להוסיף שמתוך 100 העובדים הסוציאליים האלה, עו"ס להט"ב, יש היום בארץ ארבעה עו"ס טרנס שמתמחים ספציפית בנושא והן עובדות אתנו ומתוך עו"ס הלהט"ב, הרבה מהם לא מקבלות את ההכשרה המספיקה על האוכלוסייה הטרנסית, הם הרבה פעמים באחוזי משרה נמוכים וצריכות ללמוד את כל אוכלוסיית הלהט"ב כך שהרבה פעמים ההתמחות הספציפית הזו באוכלוסייה טרנסית נדחקת לסוף והרבה פעמים השירותים שהן יכולות ומסוגלות לתת לא מספיקים לצורך

פנינה תמנו: הוא דיבר על קורס חדש שנכנס עכשיו שנותן את המיקוד לרגישות לאוכלוסיית הטרנס

יואב קיש: הקורס נותן דגש לאוכלוסיית הטרנס ויותר מזה, מעברים, שאנחנו נמצאים אתם בהתקשרות, נותנים מענה לעובדים סוציאליים ברשויות המקומיות בתחום

יואב קיש:  אני לא חושב ששם נגמרת העבודה שלנו, יש לנו עוד הרבה עבודה

פנינה תמנו: קרה שעו"סים לא רצו לטפל בטראנס?     

יואב קיש: לא

יואב קיש:  אני שומע שזה עולה בקבוצות ההדרכה, כל עובד סוציאלי זכאי להדרכה, ההדרכות קבוצתיות והם מקבלים מענה גם עבור האוכלוסייה הזו בקבוצות הדרכה ומביאים הרבה פעמים את המקרים האלה

יואב קיש:  אנחנו מבינים את המורכבות והיא באמת דורשת התמחות ספציפית והתמקצעות

פנינה תמנו: תודה

פנינה תמנו:  לא הרבה זוכים למחמאות ממני

פנינה תמנו:  קבלת כי נראה שאתה ניגש לזה באמת ברגישות

פנינה תמנו:  נציגת המשטרה בבקשה

רחל צברי: בוקר טוב, רפ"ק רחלי צימבר, ראש תחום קהילת הלהט"ב במשטרת ישראל וחטיבת הקהילות

רחל צברי:  ראשית אציין ערכה רבה לארגונים שאני עובדת אתם

רחל צברי:  אני עובדת כמעט עם כל הארגונים של הקהילה הלה"טית, לרבות הקהילה הטרנסית

רחל צברי:  אני עובדת הרבה עם לינור, ביקרתי בבית הטרנסי, היא עושה עבודה נפלאה לכולם

רחל צברי:       אני מדגישה את זה כי אנחנו כמשטרה רגישים לחלק המוחלש של הקהילה הלהט"בית

רחל צברי:  בכל הרצאה שלי יש סעיף שמדגיש את האחוז, כ-41% מחברי הקהילה שחוו לפחות ניסיון אובדני אחד והכיתה מזועזעת

פנינה תמנו: כמה מתוכן חוו תקיפה פיזית? מה הדיווחים שיש אצלכם?     

רחל צברי: אני לא ערוכה להציג תיקים של תקיפות

פנינה תמנו: למה?     

רחל צברי: לא נתבקשתי

פנינה תמנו: אני מבקשת לדעת כמה תלונות יש על רקע טרנסי

רחל צברי: מבחינת אלימות במשטרה, האלימות מסווגת ולא רלוונטי מי זה שהותקף, מה ההעדפה המינית שלו ומה המגדר שלו

רחל צברי:  אלימות זה תיק של אלימות

פנינה תמנו: זה חשוב לי, למשל אם מישהו יתקוף אותי כי אני "אתיופית שחורה מסריחה", מי שלא מבין את זה, לא יכול להבין את גודל התופעה

פנינה תמנו:  אם מישהו יפגע בי כי אני שחורה אני רוצה שזה יהיה כתוב במשטרה שזה הרקע

פנינה תמנו:  כמו אנטישמיות

פנינה תמנו:  יש דוחות על פגיעה ביהודים על רקע יהודים ועל פשעי שנאה

פנינה תמנו:  אותו דבר, אנחנו חייבים לדעת את זה

פנינה תמנו:  אני בטוחה שהטרנסים והטרנסיות אומרים שפגעו בהם בגלל שהם טרנסים

רתם שורק: חצי מהאנשים על הקשת הטרנסית דיווחו שהם עברו תקיפה פיזית, 50%

פנינה תמנו: אני רוצה לדעת שהמשטרה יודעת שזה על הרקע הזה

פנינה תמנו:  כל אלימות היא חמורה, אבל זה יותר חמור כשמדובר בפשע של שנאה

רחל צברי: אם תתני לי לדבר, יש לי רשימה של דברים, אני אגיע גם לחלק הזה

פנינה תמנו: בבקשה, תנסו בינתיים לבדוק את הנתון הזה

רחל צברי: אתמול פורסם שהמשטרה היום מסווגת תיקים על רקע להט"בי

רחל צברי:  תמיד היא עשתה את זה והיום הדגש גדול יותר

רחל צברי:  אני מניחה שיהיו נתונים בעוד כמה חודשים

פנינה תמנו: מתי התחיל הסיווג?     

רחל צברי: בחודשים האחרונים

רחל צברי:  תמיד היה הסיווג הזה, אבל הדגש והפיקוח נהיה בחודשים האחרונים

רחל צברי:  חברי הקהילה נפגשו עם המפכ"ל, העלו את נתוני האלימות

פנינה תמנו: את משערת שעד דצמבר תהיה תמונת מצב מדויקת יותר?     

רחל צברי: אני מניחה שהחל מהרגע ששמו דגש יהיו הרבה יותר נתונים

מטי צרפתי הרכבי: רק שלא יקימו ועדה בראשות ראש הממשלה

פנינה תמנו: היא אומרת שהתחילו לפלח ויציגו לכנסת את הנתונים

פנינה תמנו:  זה המקום הנכון הראוי והחוקי להציג את הנתונים האלה

רחל צברי: גם חברי הקהילה נפגשו עם המפכ"ל והעלו את הנתונים של הדו"ח של הלהט"ופוביה וגם סיווג האווירה שטופל, הדרכות שנעשות בכל האמצעים האפשריים, כולל סרטון שהפצנו בשבוע שעבר, סרטון חובה לשוטרים

רחל צברי:  כל שוטר חייב לראות את הסרטון הזה של שתי דקות על מפגש שוטר ואזרח הקהילה

רחל צברי:  יש אישור חתימה שהוא צפה בסרטון והחברים ראו את הסרטון יחד עם המפכ"ל

רחל צברי:      במחוז תל-אביב יש מש"ק להט"ב, פעם ראשונה שיש כזה דבר

רחל צברי:  מש"ק להט"ב שמקבל בקהילה הלהט"בית

רחל צברי:  בנוסף, יש 12  נע"תים-נוסף על תפקיד, בכל תחנה יש שניים, אחד שנמצא בתחום החקירות ואחד בתחום הסיור וכל דבר שקשור לקהילה הלה"טבית מקבל את הליווי שלהם, הם עוברים הכשרות מתאימות

רחל צברי:      דובר על השתלבות בתעסוקה, קודם כל יש אצלנו טרנסים, אז אנחנו גם תורמים לתעסוקה

רחל צברי:  יש לנו שני טרנסים שוטרים מגויסים, אז אנחנו תורמים לתעסוקה, שני שוטרים טרנסים

רחל צברי:  הגיוס למשטרה הוא פתוח, כי אזרח שרוצה להתגייס למשטרת ישראל יכול, צריך לעבור את הקריטריונים הנדרשים ויכול להתגייס

רחל צברי:   אני יודעת שזה לא קל - - -     

פנינה תמנו: אולי תפתחו מסלול - - -      

רחל צברי: שנייה - - -     

פנינה תמנו: סליחה, רחל

רחל צברי: אבל אני באמצע משפט

פנינה תמנו: גברתי, את כנראה לא מורגלת לכנסת ואם אני עוצרת אותך כי יש לי שאלה, את תעצרי ותעני

פנינה תמנו:  מה זה שניים? שניים זה מעט, זו האמת

פנינה תמנו:  יש מסלולים של ייצוג הולם, של מתן העדפה מתקנת

פנינה תמנו:  שניים זה מעט

פנינה תמנו:  אין שיתוף פעולה עם הארגונים לגיוס יותר נרחב?      

רחל צברי: אני יכולה לענות?     

פנינה תמנו: אני אגיד לך, את אישה בוגרת ואין מקום להיעלבויות פה, את יכולה לענות

רחל צברי: רציתי להמשיך את המשפט ואת קטעת אותי

רחל צברי:  לא קל לטרנסים להתגייס למשטרת ישאל לאור העבר

רחל צברי:  לא קל

רחל צברי:  יש לנו שוטר טרנסג'נדר רוי אוחנה שעושה עבודה נפלאה במהלך שינוי דברים מתוך המשטרה בעיניים מתוך המשטרה

רחל צברי:  לא קל לו אני רואה את הפרסומים, את הפוסטים במדיה שקוראים לו בוגד

רחל צברי:  עם זאת, לראות אותו עומד במצעד הגאווה בירושלים ביום חמישי שעבר בעמדת המשטרה ולראות את החיבוקים שהוא מקבל מחברי הקהילה שאומרים לו כל הכבוד על השינוי שהוא עושה, אז יש פה אמירה

רחל צברי:  משטרת ישראל קוראת לכל מי שרוצה להתגייס, הוא יכול להגיע ללשכת הגיוס, להגיש מועמדות, יעמוד בקריטריונים הנדרשים ויתגייס למשטרת ישראל

פנינה תמנו: חברי הקהילה, יש פה קריאה חשובה

פנינה תמנו:  בסוף תקרות הזכוכית לעיתים גם בתוכנו

פנינה תמנו:  אז קוראים לכם להתגייס ויש כאלה שרוצים לעבוד בתחום הביטחון, בבקשה

רתם שורק: הקריאה הזאת לא תמיד מספיקה

רתם שורק:  לרוי אין חיים קלים במשטרה

רתם שורק:  כמו הרבה קהילות מודרות אחרות, גם בקהילה הטרנסית יש דם רע

רתם שורק:  אבל עדיין לרוי אין חיים קלים בתוך המשטרה

רתם שורק:  האמירה שאפשר להתגייס לא תמיד מספיקה

רתם שורק:  רק האמירה הדקלרטיבית הזו שמותר ואפשר לעבוד לא תמיד מספיקה

רחל צברי: יש גם אופציה למי שלא יכול להתגייס או לא רוצה מסיבות כאלה ואחרות, יש אופציה של התנדבות

רחל צברי:  יש לנו יחידה שנקראת "משא ומתן", היא מצילה חיים של אנשים, גם על סף אובדנות

רחל צברי:  אני קוראת לקהילה, במיוחד הטרנסית, אם תהיו מתנדבים ביחידה הזו, זה לא משהו שצריך לעשות כל יום, זה על פי קריאה ולא צריך להיות שוטר במשטרת ישראל למי שלא רוצה, אבל זה מציל חיים

רחל צברי:  יקבל את ההכשרה המתאימה ויכול פשוט לעבוד עם היחידה הזו ולהציל חיים של כאלה שנמצאים על סף אובדנות

רחל צברי:      דבר אחרון, משהו חיובי, הערב בחריש מתקיים מפגש של משטרה עם קהילה ולא רק קהילת הלהט"ב, הם קראו לכל התושבים של חריש להגיע, יהיו שולחנות עגולים וישבו על שיח פתוח, שאלת שאלות, הכרה של חברי הקהילה, להכיר את עבודת המשטרה ולחיות בשלום

פנינה תמנו: כאשר יש אירוע שאתם מקבלים במוקד 100, טרנסית שאומרת שהותקפה באופן אלים ומגיעה ניידת, האם מלבד הסרטון של שתי הדקות, האם הם עוברים הכשרה בבית ספר לשוטרים על הרגישות בטיפול ועל מניעת הסלמה של זה?     

רחל צברי: אנחנו עושים הכשרות לשוטרים, אני עושה באופן אישי וגם רוי, מעביר את ההרצאה נכון יותר עם הדגשים שלו, אבל בחפיפה אתי

רחל צברי:  עשינו מעל 140 הרצאות, זה תהליך של הטמעה וזה לוקח זמן אבל יש להם גם פנקסי כיס, אפליקציה בנייד עם הנחיות ויש את הסרטון

רחל צברי:  יש שיעור שבועי שהופץ ביום חמישי שחובה לעבור אותו במסגרת ההכשרות שלהם

רחל צברי:  זה תהליך שאנחנו עוברים אותו

פנינה תמנו: שהם מבינים שהם צריכים להתייחס לסוגיה הזו כתקיפה על רקע פשע שנאה, הם מבינים איך לגשת לעניין

פנינה תמנו:  את אומרת שכל שוטר עובר את זה?      

רחל צברי: התחלנו בבתי הספר, בהכשרות שלהם ובנוסף ביחידות כי יש שוטרים שסיימו את ההכשרות בבתי הספר, אנחנו מגיעים גם ליחידות

רחל צברי:  אנחנו עושים את זה לאט לאט

פנינה תמנו: אני מקווה שאתם עושים את זה טוב יותר מהטיפול באוכלוסייה של יוצאי אתיופיה, כי השבוע פורסם הסרטון של יעקב דגו עם השף תום אביב, פשוט בושה וחרפה

פנינה תמנו:  אזרח לבן שמותר לו להרביץ ליד שוטרים והוא אזוק בידיים וברגליים ובסוף עוצרים את הבחור האתיופי, משליכים עליו כתב אישום ולתום אביב, האלים והגזען, השוטרים לא עשו כלום

פנינה תמנו:  אני מקווה שבתחום הזה יש יותר הגנה

יוראי להב-הרצנו: מערכת היחסים של הקהילה הלה"טבית ואני מעריך שגם של הקהילה הטרנסית מול המשטרה היא מורכבת

יוראי להב-הרצנו:  אבל העבודה של רחל והצוות שלה ראויה לכל הערכה כי הם באמת עובדים עקב בצד אגודל כדי למוטט את המחיצות שקיימות ולראות איך אפשר להפוך את המפגש הזה שבין האוכלוסייה הטרנסית והלהט"בית לבין השוטרים ליותר נעימה, פחות אגרסיבית ולנסות לנתק את הדעות הקדומות

פנינה תמנו: בקרב שוטרים

יוראי להב-הרצנו: בקרב שוטרים וגם בקרב הקהילה הטרנסית

פנינה תמנו: ברור, כי כאשר נשבר האמון, גם הקהילה שבתוכה נשבר האמון, אני מבינה שהמתיחות היא דו צדדית כי הטיפול וההגנה שצריך לתת זה גם לדעת לפתור את משברי האמון בתוך החברה הישראלית, שהרבה פעמים זה מול הממסד, הרבה פעמים זה מול המטרה ואני יודעת את זה מאוד טוב והבאתי את הדוגמה של יוצאי אתיופיה שזו אחת הקהילות שהכי סובלת וסופגת אלימות

יוראי להב-הרצנו: את צודקת מאה אחוז, שמעתי את הדברים החשובים שלך אתמול במליאת הכנסת ואני מחזק אותך

יוראי להב-הרצנו:  אני רק רוצה לומר שבעיני השלב הראשון וזה לא מובן מאליו, שאת שומעת מהמשטרה שהם מבינים את הפער ואת המורכבות הזו והם עובדים כדי לפרק אותה

יוראי להב-הרצנו:  אני רוצה לומר לך רחל, תודה על הפעילות שלך, צריך לחזק אותה ולהרחיב אותה

פנינה תמנו: כל הכבוד יוראי על המילים הטובות שאתה אומר על המדור, מעניין אותי לדעת אם הם, שמסורים לעבודה, יודעים לקחת את הזה מהמטה שמסור לעבודה הזאת ולדעת להוריד את זה לשוטר שבקצה

פנינה תמנו:  לפעמים זה הקושי האמיתי

פנינה תמנו:  עשר שנים אני בפוליטיקה הישראלית, בזירת מקבלי ההחלטות, לא פעם ולא פעמיים, כולל שיחות עם המפכ"ל שאני יודעת שהוא מסור למאבק נגד פרופיילינג ואלימות נגד קבוצות מוחלשות או חלילה דעות קדומות ועדיין, להוריד את זה לקצה זה הדבר הכי קשה

פנינה תמנו:       לכן אני חושבת ש-140 הרצאות זה יפה מאוד

פנינה תמנו:  זה שכבר התגייסו שניים זה נחמד, אפשר הרבה יותר כי גם בתוך ההילה צריך לעשות עבודה, כי הכי קל לתקוף את האנשים מבפנים

פנינה תמנו:  לצד זה, אני בטוחה שיש שוטרים שמרשים לעצמם או חלילה מזלזלים, אלא אם כן תגידו לי שלא

יוראי להב-הרצנו: ברור שיש, אבל צריך להיאבק בזה

פנינה תמנו: משרד הבריאות בבקשה

יזהר הררי: ד"ר זהר סהר, מנהלת המחלקה לטיפול באלימות במשפחה ותקיפה מינית במשרד הבריאות

יזהר הררי:  אני אתייחס להערה שנאמרה - - -      

פנינה תמנו: לגבי הטיפולים, ש-57% נמנעים מלקבל טיפול רפואי

יזהר הררי: אני מניחה שיש הרבה דוגמאות ואין ספק שזה משהו שצריך להתייחס אליו ברמה של חינוך

פנינה תמנו: הנתון הזה מוכר לכם?     

יזהר הררי: מוכר לנו, יש קשיים בנושא הזה ברמה של דעות קדומות

פנינה תמנו: של רופאים?     

יזהר הררי: צוותי רפואה

פנינה תמנו: מה עושים בעניין?     

יזהר הררי: כרגע מבחינת המערכת, זה לא הנושא היחיד שיש קושי מבחינת הצוותים

יזהר הררי:  היחידה שלי עובדת כרגע על הכשרות רגישות טראומה באופן כללי

יזהר הררי:  יש טיפול מיודע טראומה סביב כל מיני אוכלוסיות

יזהר הררי:  הדגש כרגע הוא על טיפול בנפגעי טראומה מינית - - -      

פנינה תמנו: קל ללכת לקצה, אני לא מדברת על זה

פנינה תמנו:  זה קל ללכת למקום של נפגעי תקיפה מינית, אבל יש טרנסים וטרנסיות שמגיעים ורוצים לקבל טיפול, רופא עור, מיון, גניקולוג, כל טיפול

פנינה תמנו:  אני רוצה לדעת למה 57% בסוף מדירים את עצמם מלקבל טיפול כי הם נמנעים מלהיפגע מראש או לחוש את התחושות שלא יטפלו בהם באופן שוויוני וזה הכי מפחיד

מירב כהן: יש לי גם שאלה, מה עמדתכם המקצועית? לעשות הכשרות במרפאות הכלליות, או לייצר גם הכשרות ייעודיות? מה האסטרטגיה?      

מירי כהן: מירי כהן, מנהלת קשרי ממשל ותוכניות לאומיות

מירי כהן:  הנושא הזה גם עלה בדיון בוועדה על הנגב והגליל הבוקר בהתייחסות לנושא הרפואה בפריפריה אבל היא נוגעת לכל אבל היא הכול תמיד חמור יותר בפריפריה

מירי כהן:  משרד הבריאות עושה מיפוי של הצרכים והמענים בתחום של רפואת הלהט"בים

מירי כהן:  המשרד לקח גורם מקצועי שעושה את המיפוי הזה

פנינה תמנו: את מבינה שזה שונה בין להט"ב לטרנסים?     

מירי כהן: כן, ברור

מירי כהן:  נעשתה עבודה, משרד הבריאות לקח חברה שעושה את המיפוי של הצרכים והמענים לכל הקהילה הלהט"בית שהיא שונה, כפי שאמרת, כולל הטרנס

מירי כהן:  יש צרכים ייעודיים לקהילה עצמה

פנינה תמנו: יצאו כבר התוצאות?     

מירי כהן: יש כבר מיפוי שנעשה

מירי כהן:  יש דיון שנעשה החודש על התוצרים שלה כדי לראות איך להתקדם

פנינה תמנו: איפה התקיים הדיון?     

מירי כהן: הוא נעשה עם אנשי המקצוע שלנו והגורמים שעשו את המיפוי

מירי כהן:  בגדול יש שלושה סוגים של מענים: אחד, המענים הייעודיים של הצרכים הרפואיים לקהילה עצמה, כמו למשל ניתוחים וטיפולים רפואיים וכו' שהם ייעודיים ונכונים יותר לטרנסג'נדרים ויש התייחסות ספציפית לזה

מירי כהן:  גם כאן נעשית עבודה לגבי הרחבת הפעילות של המרפאה, יש כוונה להרחיב את הפעילות גם בנהריה לגבי הוועדה שתיעשה

מירי כהן:  אגב, משרד הבריאות גם מממן - - -   

פנינה תמנו: לפני המימון, יש לארגונים כתובת לפנות אליה? אם מישהו נכנס לרופא או רופאה והפלו אותו רק בגלל שהוא נכנס, יש להם כתובת?     

מירי כהן: זו גזענות, יש ממונה - - -      

פנינה תמנו: נו, באמת, אני פעלתי עם דו"ח פלמור על הממונים, אני לא מזלזלת בעבודה שלהם

מירי כהן: אני אמשיך עם המענים שעושים, אחד זה לגבי הטיפולים הייעודיים

מירי כהן:  הדבר השני לגבי טיפולים שנוגעים לקהילה אבל לא רק לקהילה, טיפולים ייעודיים, למשל תחלואה שיש בה יותר סיכון, יש קבוצות למניעת מחלות וגם בסוגיית האובדנות שעלתה כאן, אנחנו מודעים לזה שזה נתון מאוד גבוה, זה עלה גם במועצה הלאומית למניעת אובדנות

מירי כהן:  יש החודש פגישה של היחידה למניעת אובדנות יחד עם המשרד לשוויון חברתי, בדיוק כדי לקדם את הנושא של ההכשרות של הצוותים והמניעה

פנינה תמנו: מה אומר פרופסור זלצמן?     

מירי כהן: אנחנו יודעים וזו המטרה

מירי כהן:  יש כאן סיכון גבוה יותר לאובדנות באוכלוסייה הזו

פנינה תמנו: בעניין המודעות אין ויכוח, אני רואה שהמודעות קיימת

פנינה תמנו:  רק אני לא מבינה אם יש כתובת

פנינה תמנו:  אני בן אדם פשוט, הגעתי מהמקום הכי נמוך ואני יודעת מה זה להיתקל בתקרות פלדה של ממסדים ומערכות גדולות

פנינה תמנו:  אני שואלת האם אתם נכנסים לנעלי הטרנסים שבדיוק יצאו מהרופא והופלו, האם יש להם כתובת? אין לי בעיה שזה יהיה הממונה על גזענות, אני רק צריכה לדעת שהרופאים יודעים שיש כתובת שיכולים להתלונן עליהם

יזהר הררי: לתלונות יש כתובת קבועה בתוך המשרד

פנינה תמנו: אני לא רוצה את הכתובת הרגילה של נציב שירות תלונות לציבור, זה לא נכון להם

פנינה תמנו:  באותו רגע הוא או היא צריכים לקבל טיפול

פנינה תמנו:  אני רוצה שתהיה להם כתובת דווקא במקומות שיש אוכלוסיות שאנחנו יודעים שהם נפגעים באופן תדיר

פנינה תמנו:  אתם יודעים מה? איך 40% לא ירצו להתאבד אם מפלים אותם בדבר הכי בסיסי

פנינה תמנו:  בגלל שהם כל כך נפגעים צריך כתובת יותר זמינה שהיא מחוץ לכלל האוכלוסייה

פנינה תמנו:  הכתובת של כללה אוכלוסייה לא בהכרח תואמת את הכתובת שצריך לתת לאנשים שנפגעים מהם

מירי כהן: אני מבקשת להרחיב לגבי הפעילות כי הנושא של המודעות וההכשרה של הצוותים מאוד קריטית

מירי כהן:  יש פעילות שמשרד הבריאות משתתף בתקצוב שלה עם מרפאת איכילוב ועושים סימולציות להכשרות של צוותים רפואיים

מירי כהן:  זה לא רק רופאים ואחיות, זה כל המטפלים הרפואיים וגם האדמיניסטרטיביים כי גם פקידת הקבלה  - - -      

פנינה תמנו: יש תוכנית כתובה?     

מירי כהן: הסימולציה הראשונה נעשית החודש באיכילוב וחלק מהדברים נראה בהמשך, אותה פעילות שנעשית כדי לראות מה הצרכים והמענים, על ידי מערכת הבריאות וגורמי מקצוע שמבינים בתחום הזה

פנינה תמנו: אפשר לקבל את התוכנית הסדורה שלכם בבקשה לוועדה?     

מירי כהן: נשמח להעביר לכם את כל מה שאנחנו עושים

פנינה תמנו: אני מבקשת את זה ללשכה שלי, לא לפה

פנינה תמנו:  תוך כמה זמן תוכלו לשלוח לי תוכנית כזו?     

מירי כהן: את כל הפעולות שאנחנו עושים וגם הפעילות שנעשית באמצעות אותה חברה שהתקשרנו אתה כדי למפות את זה, נעביר בשמחה רבה

מירי כהן:  תקבלו את זה כמה שיותר מהר

פנינה תמנו: תודה

פנינה תמנו:  קופת חולים כללית, בבקשה

איטה רייטר: שמי איטה רייטר, אחראית על תחום רפואת להט"ב באגף הסיעוד בקהילה, של שירותי בריאות כללית

איטה רייטר:  בחטיבת הקהילה, שאחראית על כל קופות החולים ועל הטיפול בשטח, מונה ממונה להט"ב

איטה רייטר:  זה בדרגה מאוד גבוהה, מתחת לסמנכ"ל

איטה רייטר:  זאת אומרת שההתייחסות היא ברמה מאוד מאוד גבוהה בכללית

איטה רייטר:    נעשו הרבה דברים והתרגשתי מאד לשמוע את כל מה שקורה פה

איטה רייטר:  אני יודעת, מכירה וחיה את זה יום יום

פנינה תמנו: תזכירי לי שוב בבקשה את התפקיד?     

איטה רייטר: אני אחות וכחלק מהתפקידים האחרים שאני עושה, אני אחראית על תחום להט"ב בחטיבת הקהילה של הכללית

מירי כהן: דיברתי עם הממונה ד"ר צוקר, נערכות הכשרות בכללית גם לצוותים הרפואיים

איטה רייטר: אני אספר את כל מה שאנחנו עושים בכללית ואנחנו עושים הרבה

איטה רייטר:  אני אחראית על זה בהנהלה הראשית של הכללית

איטה רייטר:  בשנתיים האחרונות עשינו כברת דרך משמעותית בנושא

איטה רייטר:  שנים אנחנו עומדים במקום ובשנתיים האחרונות הנושא קיבל רוח גבית חזקה מאוד וכל האנשים שרוצים ומוכנים, נמצאים

איטה רייטר:  יש לנו שגרירים בכללית, קבוצת ווטסאפ שכרגע מונה מאה אנשי צוות שעובדים בכללית

איטה רייטר:  בקבוצה הזאת מספרים על כל מה שקורה, שואלים שאלות, נותנים מענה, אני מדברת על צוותים

פנינה תמנו: הקבוצה וולונטארית?     

איטה רייטר: הקבוצה וולונטארית, אני לא וולונטארית, ד"ר רועי צוקר לא וולונטארי

איטה רייטר:  חלק ממובילי הקבוצה הם לא וולונטאריים

איטה רייטר:  כל הקבוצה הם אנשים שעובדים, רופאים, אחריות, אנשי מנהל

פנינה תמנו: הם משתפים מקרים ומתייעצים איך להתמודד אתם?     

איטה רייטר: משתפים כל מה שקורה

איטה רייטר:  התחלנו עם הכשרות, התחלתי בכנס מאוד גדול ואחר כך כל מחוז היה צריך להציג תוכנית

איטה רייטר:  בכל מחוזות הכללית ובכל בתי החולים של הכללית, 12 במספרם, התכנס כנס גדול

איטה רייטר:  כל הכנסים האלה מועדים ומסוקרים באותה קבוצת שגרירים

איטה רייטר:  ה"אני מאמין" שלי וזה גם מה שאנחנו עושים, זו הכשרת לבבות

איטה רייטר:  ברגע שיש הכשרת לבבות אנחנו משיגים מעברים של צדדים, אנשים שחשבו משהו מסוים והיום, כשיש להם יותר ידע, הם פועלים אחרת

פנינה תמנו: נגעתי קודם בסוגיות האתיות שעולות בענייני רפואה, בורות שקיימת, את קוראת לזה הכשרת לבבות

איטה רייטר: כל ההכשרות לימי עיון לצוותים זה כדי להסיר את הבורות

פנינה תמנו: אני רוצה לקחת אותך למקום של נהלים

פנינה תמנו:  אם מגיעה טרנסית ומבקשת טיפול מסוים והרופא מסרב

פנינה תמנו:  האם יש כללים שמבהירים על סמכותו של הרופא לסרב?      

איטה רייטר: זה נכון שזה קיים, לא צריך להתעלם ממה שקיים, זו המציאות בשטח ואתה אנחנו מתמודדים ובזה אנחנו נלחמים

איטה רייטר:  אנחנו רצים על זה בשיא הכוח ובשיא המרץ

פנינה תמנו: כל הכבוד לך, מרגישים את הלהט

איטה רייטר: מכל התפקידים המוגדרים שלי, זה אחד הדברים ששמתי למטרה להרים את זה הכי חזק והכי מהר שאפשר וכל מה שנצליח, זה טוב

פנינה תמנו: תודה

פנינה תמנו:  רפ"ק רחל את עוזבת אותנו?     

רחל צברי: אני משאירה פה שני נציגים והולכת לדיון נוסף

פנינה תמנו: בהצלחה

פנינה תמנו:  בבקשה, מאיה, אחות במקצועך

מאיה עוראבי: שמי מאיה עוראבי בת 30, ערבייה מעכו, אחות במקצועי, האחות הטרנסית הראשונה בישראל

מאיה עוראבי:  אני עובדת כאחות בבית חולים במרכז הארץ

מאיה עוראבי:  כיף מאוד לשמוע את כל הדברים שאתם עושים, זה מבורך, אבל בשטח זה ממש אחרת, זה לא מורגש בכלל

מאיה עוראבי:       לעניין טרנסית שמגיעה לבית חולים, הגיעה טרנסית למחלקה שלי לאחר ניסיון אובדני, אני מגיעה למחלקה, רואה שהיא שוכבת במסדרון ולא בחדר כי יש לה איבר מין שלא תואם את המראה החיצוני שלה

מאיה עוראבי:  ישר אני קופצת לרשומות הרפואיות כדי לראות באיזה לשון פניה הם דיווחו עליה - זכר

מאיה עוראבי:  הטרנסית הזו מפחדת

מאיה עוראבי:  היא רוצה לקבל טיפול רפואי

מאיה עוראבי:  היא בטוח לא תדווח לאף אחד והרופא הזה שניצל את החולשה שהיא נמצאת בה כי יש לו השקפת עולם מסוימת או דת שמכתיבה לו מה לעשות ואיך להתנהג, אין באמת אכיפה או מדיניות ברורה כדי לתת לגיטימציה לאותה טרנסית לקבל טיפול כמו כל אזרח במדינת ישראל

מאיה עוראבי:      מגוחך שיש פה משרדי ממשלה שאין להם נתונים

מאיה עוראבי:  אני אזרחית, עם תארים, למדתי, עשיתי דברים בחיים שלי, מגיע לי לחיות כמו כל אזרח במדינת ישראל

מאיה עוראבי:  שיהיה שוויון זכויות ושאוכל להיות במקום לקבלת החלטות

מאיה עוראבי:  אני יכולה לדעת מה טוב לי ומה חסר לי, אף אחד לא יכול להכתיב לי את זה ולתת לי את האישור האם אני לגיטימית או לא

מאיה עוראבי:  אם החלטתי שאני טרנסית ואני אישה אז אני טרנסית ואני אישה ואף אחד לא יפקפק בזה ויגיד לי אולי אני טועה, כי לא

מאיה עוראבי:         אני פה כדי להישאר, כולנו נולדנו שונים, כל אחד בדרכו שלו, רוצים להכתיב את גורלנו בעצמנו

מאיה עוראבי:  אני מצפה לשמוע תכל'ס מה עושים עכשיו בשטח

מאיה עוראבי:  הבעיות כבר נמצאות פה, אנחנו לא צריכים כל הזמן להעלות אותם

מאיה עוראבי:  זו כבר הוועדה העשירית שאני מדברת, שומעים את אותן בעיות, אבל איפה הפתרונות?     (נשמעות מחיאות כפים)     

פנינה תמנו: קודם כל כול הכבוד

פנינה תמנו:  במקום לשאול אותך מה היית רוצה לשמוע, אני אתן עבודה לארגונים, תמקדו  - - -        

איטה רייטר: אני רוצה לספר על דברים שאנחנו כן עושים כי חשוב שידעו

איטה רייטר:  למשל יש בפייסבוק קהילת "הכי בריאים שיש" וזה פתוח לכל הקופות

איטה רייטר:  יש שם רופאים שנותנים מענה

לינור אברג'יל: בדיוק לחשתי לה שכללית עושים עבודה נהדרת

פנינה תמנו: קופת חולים כללית נמצאים כאן כי אתם עושים עבודה ואכפת לכם

פנינה תמנו:  כשצריך לפרגן אנחנו מפרגנים

טומס צ’יצ’סטר: סליחה שאני מתפרצת, אני כותבת תוכן כל שבוע בשביל הקבוצה הזאת

טומס צ’יצ’סטר:  רק לפני כמה חודשים התחילו להעלות תוכן בנושא טרנסים ספציפית

טומס צ’יצ’סטר:  זו אני שכותבת את זה, לא אתם

טומס צ’יצ’סטר:  אני אשמח אם נוכל להמשיך

פנינה תמנו: תשבי עם איטה ואולי יגייסו אותך למערך הדיגיטלי שלהם

פנינה תמנו:  תשמעו מה היא אומרת, אם היא בסוף מזינה את התוכן, אז זו לא המערכת, אני שוקלת לקחת את המחמאות בחזרה

איטה רייטר: יש הרבה פעילויות שנעשות, הרבה מיילים שמגיעים אלי שאני צריכה להמשיך ולטפל בהם

פנינה תמנו: תודה, חברת הכנסת שלי מירון

שלי טל מירון: תודה רבה גברתי יושבת הראש

שלי טל מירון:  היום אנחנו מוצאים את עצמנו מוועדה לוועדה בנושאים שקשורים לקהילת הלהט"ב, אז אני רוצה קודם כל לברך על זה, אלה דיונים חשובים

שלי טל מירון:  אני רוצה לברך על הדיון הזה, להגיד תודה גדולה ליושבת-ראש הדיון וגם לחברי הכנסת מירב כהן ויוראי הרצנו שעשו עבודה מדהימה בכל הקשור לקהילת הלהט"ב ועדין עושים, במיוחד בעת הזו שכולנו צריכים להתייצב ולעשות עבודה

שלי טל מירון:       יש לי המון נתונים והמון דברים שאני יכולה לציין אבל אני חושבת שהבמה באמת שלכם

שלי טל מירון:  אתם תדברו ותגידו את מה שיש לכם

שלי טל מירון:  רק אומר שהלב שלי, הלב שלנו פתוח ונשמח לעזור, לסייע ולהיאבק ביחד אתכם כדי לקדם את הדברים

שלי טל מירון:  לא סתם לדבר עליהם, אלא לעשות אותם

שלי טל מירון:  הדלת שלי פתוחה ואשמח מאוד לסייע בכל דב שאני אוכל

פנינה תמנו: תודה לך

פנינה תמנו:  נעמה זרביב, בבקשה     

נעמה זרביב: תודה רבה

נעמה זרביב:  הגעתי לוועדה, דווקא לוועדה לקידום מעמד האישה כי אני חושבת שכפמיניסטיות אנחנו צריכים לדבר על הנערות והילדות ולהציל אותן

נעמה זרביב:  הזכירה לינור חברתי, שיש לנו קשר מאוד טוב, הזכירה את הספר - - -      

פנינה תמנו: קודם כל זה שאתם בקשר גם אם אתן לא מסכימות - - -      

לינור אברג'יל: זה ציני

נעמה זרביב: למה? לא דברנו היום?     

לינור אברג'יל: נגיד שהיא לא הזמינה אותי אליה לשבת

פנינה תמנו: זה בסדר

פנינה תמנו:  חשבתי שיש פה תקווה לדיבור

נעמה זרביב: בעקבות הדברים שהיא אמרה הבאתי היום את הספר - - -      

פנינה תמנו: אני מבקשת לא לקדם פה ספרים

פנינה תמנו:  להוריד את זה

קריאה: ספר מסוכן מאוד

קריאה:  ספר לא מאומת משום מקום

פנינה תמנו: אני מבקשת שקט

פנינה תמנו:  אנחנו נשמע אותה גם אם לא מסכימים אתה, אבל את לא יכולה לקדם ספרים בכנסת ישראל

פנינה תמנו:  אני מבקשת לא לדבר על הספר, דברי על הדעה שלך

נעמה זרביב: רק בגלל שהיא דיברה על הספר קודם

פנינה תמנו: אני מבקשת, אנחנו לא מקדמים פה ספרים

נעמה זרביב: אני לא אדבר על זה

פנינה תמנו: תנו לה להביע את דבריה גם אם אנחנו לא מסכימים

נעמה זרביב: קיבלתי, לא נדבר על הספר

נעמה זרביב:  אני רק רוצה להגיד שבעקבותיו נחשפתי למידע

נעמה זרביב:  אני רוצה לדבר על שני דברים: אחד, ידוע לנו היום על אלפי נערות בארצות הברית ובקנדה שמתחרטות וכשהן מתחרטות, הגוף שלהם כמובן בלי חלק מהאיברים - - -      

יוראי להב-הרצנו: זה שקר ואת מסיקה פה הסקה פרועה

קריאה: זו אלימות שמתאפשרת בתוך כנסת ישראל

יוראי להב-הרצנו: את מסיתה נגד אנשים

פנינה תמנו: אתם תתנו לה להביע את דבריה גם אם אנחנו לא מסכימים

יוראי להב-הרצנו: היא משקרת

יוראי להב-הרצנו:  טרנספוביה זו שנאה, זו לא עמדה פוליטית לגיטימית

פנינה תמנו: את שונאת טרנסים? להט"בים?     

נעמה זרביב: לא

פנינה תמנו: מה את רוצה לומר? שיש כאלה שעושים את זה בגיל צעיר ואז מתחרטים? אבל זה לא עניינך, זה עניין של ההורים שלהם, זה עניין של הילדים האלה

יוראי להב-הרצנו:  - - -      

פנינה תמנו: תנו לה להגיד את דבריה גם אם זה קשה

פנינה תמנו:  במדינה הזו נדע לנהל שיח גם אם זה שיח קשה

פנינה תמנו:  גם אותי מקומם לשמוע אנשים שאומרים דברים שהם בניגוד לדעתי

פנינה תמנו:  אם היא תגיד משהו של הסתה ושנאה, אני אוציא אותה

פנינה תמנו:  כרגע היא מביאה עמדה, תנו לה להשמיע אותה

נעמה זרביב: חברת הכנסת תמנו שטה, אני מעריצה אותך על הליברליות שלך ועל האפשרות שלי לדבר פה למרות שאני בעמדת מיעוט

פנינה תמנו: כי הבהרתי שלא תעשי פה קידום של ספר ולא תביעי דברי שנאה או הסתה

פנינה תמנו:  אם תביאי עמדה שאת חושבת, אין בעיה

פנינה תמנו:  אבל בלי דברים שחלילה פוגעים או מעודדים פגיעה

פנינה תמנו:  על סמך את אומרת את הדברים?      

נעמה זרביב: יש לנו היום בארצות הברית כבר 18 מדינות שאוסרות על ניתוחים - - -      

פנינה תמנו: לא מעניין אותי מה קורה בארצות הברית, שם גם אסור הפלות

פנינה תמנו:  אנחנו במדינת ישראל וכאן יש בחירה לכל אדם

פנינה תמנו:  יש להם הורים

נעמה זרביב: אני רוצה לדבר על הסיפור של טרנד שמגיע גם אלינו, בו בנות צעירות בגיל ההתבגרות שמעולם לפני כן לא הייתה להן שאלת זהות או בעיית זהות או בלבול, אלא בגיל תיכון, בגלל טרנד אופנתי וציור של הדבר הזה כמהמם - - -      

פנינה תמנו: דברנו פה על הפגיעות שהן סופגות, על חוסר בטיפול רפואי, מה את חושבת על זה?     

נעמה זרביב: מבחינתי, כל בן אדם פה ראוי לכבוד, ראוי לטיפול ולהגנה

נעמה זרביב:  אני אפילו לא צריכה להגיד את זה

פנינה תמנו: אבל את מבינה שאנחנו צריכים להגיד את זה בקול, בכל המגזרים

פנינה תמנו:  אם הבת שלי בת ה-13 אומרת לי שתוקפים ילד בצורה אלימה, זו בעיה

נעמה זרביב: אם עוד לפני שפתחתי את הפה היו אנשים שכשאמרו את המילה "שנאה" הסתכלו אלי, כי אני מייצגת את השנאה, אז אני אומרת, בואו נגיע לפתיחות בה אנחנו שמים פה את המידע, כל אחד קורא, לומד ומדברים על הדברים כי סתימת הפיות היא בעוכרנו

נעמה זרביב:  כשבנות צעירות תעשנה תהליכים בלתי הפיכים ותתחרטנה עליהן, כולנו ביחד נאכל את הלב על כל אחת שלא הייתה טרנסית ועברה תהליך של טרנסית

קריאה: כארגון החינוך נשמח להתייחס למידע שנאמר פה

פנינה תמנו: לא, תודה רבה

פנינה תמנו:  אני רוצה לעבור אל ליבי בר ואחר כך נשמע את מיטל, אמא לטרנסית ונתנצל בפני כל האנשים שלא הספיקו לדבר, אם נצטרך, נעשה עוד דיון, בבקשה

ליבי דניאל בר: שמי ליבי דניאל בר בת 37 מתגוררת באשקלון ובמקור מאופקים

ליבי דניאל בר:  בגיל 20, לאחר ששירתי בחיל האוויר עברתי את התהליך שלי להתאמה מגדרית

ליבי דניאל בר:  אחרי שתרמתי למדינה בחיל האוויר כמפקדת קורס לצילום אוויר, אחרי שעברתי את השינוי, בדיוק בגלל הדברים שנשמעים פה לצדי, המשפחה שלי מתנכרת אלי עד היום ואפילו סילקו אותי מהבית בגיל 20 בלי שקל

ליבי דניאל בר:  הייתי צריכה לחיות ברחוב, הוסללתי לדרך שכמוני עברו מלא, אני לא אגיד בפורום הזה לאן זה הוביל אותי ולאיזה מקומות הגעתי

ליבי דניאל בר:  אתם מדברים פה על תקרות זכוכית ואני מדברת על החיים עצמם

ליבי דניאל בר:  הדברים שעברתי במשך 17 שנה, התעמרות עם המשטרה - - -      

פנינה תמנו: מה היה לך עם המשטרה?      

ליבי דניאל בר: רציתי לשאול את הרפ"ק,  טרנסיות שורדות זנות רשומות במסוף כבדוקאיות, האם נפתחו להן תיקים?     

פנינה תמנו: מה זה בדוקאיות?     

ליבי דניאל בר: אחת שעבדה ומוכרת כשורדת או כעובדת

ליבי דניאל בר:  אם נפתחו לה תיקים לשווא בעבר ולא נהיה תמימים, נפתחו תיקים לשווא בעבר לטרנסיות, האם תקבלו אותה למשטרה עם עבר פלילי כזה? אם היא בדוקאית?     

פנינה תמנו: את אומרת שלרוב הטרנסיות יש תיקים?     

ליבי דניאל בר: כן

פנינה תמנו: באמת? שלא קשורים בזנות? רק בגלל איך שהתלבשו?     

ליבי דניאל בר: לפעמים כי הן עובדות בזנות

ליבי דניאל בר:  הדם רע שאתם מדברים עליו הוא הדם הרע שאנחנו עברנו 17 שנים עם שוטרים שהיכו אותנו והכריחו אותנו לעשות דברים שלא רצינו ואלה דברים שקיימים

פנינה תמנו: מה זה היכו אותכם?     

ליבי דניאל בר: לא נהיה תמימות

פנינה תמנו: אני רוצה לשמוע

ליבי דניאל בר: טרנסיות שעבדו במקומות שהיו מוכרים כמקומות זנות, שוטרים מסוימים בעבר ניצלו את זה לרעה, גם מבחינה מינית, או שתעמדי פה, או שנעצור אותך, או שתתני לי

פנינה תמנו: אלה האשמות מאוד קשות

פנינה תמנו:  אם זה קורה כל יום אני מבקשת לגשת למח"ש ולהתלונן

פנינה תמנו:  אתן אומרות פה דברים קשים, ניתן למשטרה להגיב, אני לא בטוחה שאתם רלוונטיים לתגובה כזו, יש לכם תגובה? אני אומרת חד וחלק, אנחנו מדינת חוק, אם יש שוטר שסורח ועבריין - - -      

ליבי דניאל בר: הן מפחדות ללכת למשטרה

פנינה תמנו: אתן מוזמנות לשלוח אלי שמות של שוטרים כאלה

פנינה תמנו:  דבר שני, יש מח"ש במדינת ישראל ויש גם את החטיבה למאבק גזענות ואפליה

פנינה תמנו:  היום זה לא מה שהיה בעבר

ליבי דניאל בר: אמרתי שרוב הדברים האלה קרו בעבר

ליבי דניאל בר:  כיום זה פחות קורה

ליבי דניאל בר:  אבל זה קרה בעבר וזה היה ידוע לכל הגורמים, גם במשטרה, אני בטוחה שאתם יודעים שזה קרה

ליבי דניאל בר:  גם בתקופה של גילה גולדשטיין ושל טרנסיות בוגרות שהיו אוספים אותן בזינזנות והיו מרביצים להן

ליבי דניאל בר:  זה קרה

רחל גרייבין: שמי רחל גרייבין, אני ראש חולית סחר בבני אדם בחטיבת החקירות במשטרה

רחל גרייבין:  ככל שדובר בדברים מהעבר, אנחנו נמצאים כאן, לדעתי המדינה בכלל, החברה ובטח המשטרה עברו הרבה שינויים ותמורות ביחס לאוכלוסיות שונות

רחל גרייבין:  גם לי מאוד קשה לשמוע את הדברים שהעלית

רחל גרייבין:  כמובן שכל פגיעה שיש צריך למצות באפיקים המתאימים, שגם את הזכרת, כדי לטפל בהם

פנינה תמנו: גם למדור שקיים, לאסוף מקרים ולהעביר אליהם שמות של שוטרים

רחל גרייבין: גם בהקשרים אחרים שלא הוזכרו אנחנו פתוחים ורוצים לשמוע על כל התנהגות לא נאותה, לא רק במישורים שהזכרת, שהיו קשים מאוד והיו צריכים להגיע למקומות המתאימים להם

רחל גרייבין:  אבל אנחנו גם עוסקים עכשיו בהרבה סוגיות של יישום אכיפת חוק צריכת זנות, שזה נושא שאני עוסקת בו בהיבטים אחרים

רחל גרייבין:  ככל שיש מקרים קונקרטיים שמאפשרים לבחון, לדון, להיפגש ולבדוק אותם, זה מאפשר לעשות אתם דברים

רחל גרייבין:  אנחנו כאן פתוחים לזה

רחל גרייבין:  יכול להיות שיש דברים שיאמרו כאן בדיון, אבל העשייה והאפשרות לטפל באמת ולא רק להגיב כאן בוועדה היא בשיחות הנפרדות

מיטל הבר: שמי מיטל, אני באה מאפרת, הבת הגדולה שלי בת 26 טרנסג'נדרית מדהימה יצאה מהארון לפני שלוש שנים

מיטל הבר:  בתקופה הזאת אנחנו מגלים שהיא מתמודדת עם המון בעיות נפשיות

מיטל הבר:  יש לה התמכרות לסמים, הדחקת טראומה מינית, היא עם הפרעת אישיות גבולית, דיספוריה מגדרית, כל הבעיות הרפואיות שיכולות להיות, כולל להיות טרנסית, שזה אתגר בפני עצמו

מיטל הבר:  היא מנסה להתמודד עם כל הדברים האלה בעצמה

מיטל הבר:  שלוש שנים שהיא עוברת ממסגרת למסגרת, מנסה למצוא פתרון לבעיות שלה  ולמצוא דיור קבע

מיטל הבר:       אני באה לפה ואומרת שאין דיור קבע לטרנסג'נדריות שסובלות מתחלואה כפולה, מהתמכרות לסמים, מפוסט טראומה, מקומות לטווח ארוך עם שיקום, תעסוקה, חברה

מיטל הבר:  היום היא נמצאת בבית לינה, מקום של משרד הרווחה שמציל אותה

מיטל הבר:  היא נמצאת שם שמונה חודשים במקום ארבעה חודשים

מיטל הבר:  המקום זמני ואין לה לאן ללכת, דיור לטווח ארוך מכיוון שאחרי חודשים אינסופיים שאני כאמא מנסה ליצור קשר עם שני משרדים מאוד חושבים, משרד הרווחה ומשרד הבריאות

מיטל הבר:  לבת שלי יש סל שיקום, יש לה את כל הדברים, היא עברה טלטלה גדולה כדי לקבל את כל הזכאויות, אבל לא מקבלים אותה למסגרות מתאימות מכיוון שהיא טרנסית

מיטל הבר:  כרגע קבלנו תשובה סופית שלילית לדיור דרך סל שיקום בפתח תקווה שסרב - - -        

פנינה תמנו: אין דבר כזה "סופית", התשובה ממשרד הבריאות?      

מיטל הבר: תודה, בשביל זה אני פה

מיטל הבר:  אני לא יודעת אם זה ממשרד הבריאות, זה מהמקום עצמו

פנינה תמנו: סל שיקום זה משרד הבריאות, לא? זהר, תבדקי את זה בבקשה

מיטל הבר: אני כאן גם בשביל כל הטרנסיות שיש להן מחלות כפולות כולל היותן טרנסיות, שאין להן מענה לדיור, שיקום לטווח ארוך, אני מבקשת מאוד לעסוק בנושא

פנינה תמנו: תודה

פנינה תמנו:  אני רוצה להגיד לך שאת מדהימה

פנינה תמנו:  איזה אמא לביאה

פנינה תמנו:  זה בכלל לא מובן מאליו

קריאה: הלוואי על כולנו

פנינה תמנו: את אמא לביאה

מיטל הבר: אני גם בברית הלביאות

מיטל הבר:  עמותה של הורים

פנינה תמנו: להיות אמא, עם דאגה עמוקה, את נותנת פה שיעור להרבה אימהות, איך לדעת לאהוב בלי גבולות את הילד שלנו ולתת לו את המעטפת

פנינה תמנו:  זה לא פשוט

פנינה תמנו:  אני מקווה שכל מי שרלוונטי מהמשרדים יעזרו לך

ורד זליג מויאל: אני אומרת שלא נורא שנשארה רק דקה להציג את המיזמים המשותפים שלנו כי זה כל כך חשוב לשמוע את הקולות וכשעושים דיון על טרנסיות בישראל אז הכי חשוב זה לשמוע את הטרנסיות

ורד זליג מויאל:  יש לנו מיזם משותף עם ארגון מעברים לקשת הטרנסית ועם לטרנסיות ישראל

ורד זליג מויאל:  מיזם שעוסק בליווי מוסדות תעסוקתיים, דברנו על תעסוקה, צריך גם לתת עזרה למוסדות איך קולטים טרנסים וטרנסיות

ורד זליג מויאל:  יש לנו יצירת חומרי הסברה פיזיים ווירטואליים

ורד זליג מויאל:  יש לנו קורסים וסדנאות לכישורי חיים

ורד זליג מויאל:  מדברים על הסללה, מדברים על אנשים בלי עורף משפחתי, זה מתחיל שם, בקורסים שמלמדים לכתוב קורות חיים, איך פותחים פרופיל בלינקדין

ורד זליג מויאל:  זו עבודה מדהימה שרתם ולינור עושות יחד אתנו

ורד זליג מויאל:      יש קבוצות חברתיות וטיפוליות, כמענים קהילתיים

ורד זליג מויאל:  כל המיזם הזה הוא 1

ורד זליג מויאל: 3 מיליון שקלים לשנתיים, זה יפה אבל זה לא מספיק

ורד זליג מויאל:  כל תקציב שיכול להגיע ספציפית לטרנסים וטרנסיות צריך להיצבע ככה

ורד זליג מויאל:  כרגע כל היחידה, מקצה לקצה, מדברים על 36 מיליון שקלים לשנה ללהט"ב שכולל את המיזמים עם הארגונים הטרנסיים אבל יש עוד מיזמים משותפים

פנינה תמנו: יש כפל תמיכות?     

ורד זליג מויאל: שום כפל

פנינה תמנו: אז מהרווחה 30 מיליון ומכם 36 מיליון

ורד זליג מויאל: אצלנו לא מתעסקים רק ברווחה

ורד זליג מויאל:  יואב מגיע לאוכלוסיות קצה ואנחנו מנסים להגיע כמה שיותר רחב

פנינה תמנו: אבל יש שיתוף פעולה?     

ורד זליג מויאל: בוודאי

פנינה תמנו: זה הכי חשוב, שיד ימין תדע מה יד שמאל עושה

ורד זליג מויאל: יש שלוש זירות ביחידה: הראשונה היא זירה ארצית עם הארגונים, השנייה היא זירה מוניציפאלית והשלישית היא הזירה של משרדי הממשלה

ורד זליג מויאל:  כל שיתופי הפעולה שלנו עם משרדי הממשלה, מבחינתנו זו הדרך

ורד זליג מויאל:  המשרד לשוויון חברתי מקדם שוויון הזדמנויות של אוכלוסיות

ורד זליג מויאל:  אבל מה שמשרד הבריאות יכול לעשות זה מה שמשרד הבריאות יכול לעשות ולכן שיתופף הפעולה כל כך חשוב לנו וכנ"ל עם רווחה

פנינה תמנו: איזה אוכלוסיות יש לכם במשרד?     

ורד זליג מויאל: היו הרבה תנועות אבל כיום יש את הלהט"ב, שזו היחידה שלנו, רשות הבדואים והחבר הכלכלית לקידום החברה הערבית

פנינה תמנו: איפה האתיופים?      

ורד זליג מויאל: במשרד ראש הממשלה

פנינה תמנו: למה? לא צריך לעשות שוויון לשחורים?      

ורד זליג מויאל: המשרד לשוויון חברתי עבר הרבה שינויים בתקופה האחרונה

פנינה תמנו: אני רוצה שתתחילו לעשות גם שוויון שם

פנינה תמנו:  יש גם טרנסיות שחורות, הן בכלל סובלות

ורד זליג מויאל: אני מבקשת לנצל את ההזדמנות להגיד שבמשרד לשוויון חברתי יש מטה מאוד מקצועי, יש שר שתומך במקצועיות בכל מה שאנחנו רוצים לקדם

ורד זליג מויאל:  אם יש עדיין קולות שלא עלו, אנחנו כאן

פנינה תמנו: הרבה פעמים המשרד תלוי בשר או שרה טובה

פנינה תמנו:  אני רוצה לסכם, אני רוצה להודות לך לינור אברג'ל מנכ"לית טרנסיות, לרתם שורק, למיטל, לכל האימהות ולכולכם שבאתם להשמיע את הקולות

פנינה תמנו:  הקול מהשטח הוא מאוד חשוב

פנינה תמנו:  הוועדה הזו גם שלכם, בטח במקום שאנחנו רואים פגיעה ואסור שתהיה פגיעה

פנינה תמנו:  אנחנו כחברה לא יכולים להרשות לעצמנו מצב שאנשים ידירו עצמם מבריאות, רווחה מלחיות ולהגשים חלומות

פנינה תמנו:  כדי להגשים חלומות אדם צריך להיות עם קורת גג, במקום שהוא בטוח, שיודעים להגן עליו, שאנשים רעים לא תוקפים ופוגעים בו

פנינה תמנו:  לכן הוועד הזו תלווה אותכן במה שאתם צריכות ובמה שאפשר

פנינה תמנו:      אני רוצה להודות גם למשטרה, גם למשרדי הרווחה והבריאות ולקופת חולים כללית שכל הכבוד לכם שהגעתם, למשרד לשוויון חברתי

פנינה תמנו:  בסך הכול נראה לי שאנחנו במקום יותר טוב מלפני חמש שנים

פנינה תמנו:  לצד זה חשוב כל הזמן לדייק את עצמנו במענים, בכתובות

פנינה תמנו:  אני מאמינה שצריך שתהיה כתובת

פנינה תמנו:  תמיד תכנסו לנעלים של האזרחית, של הטרנסית שמתמודדת עם זה יום יום

פנינה תמנו:  לקחת את המדיניות הגדולה ולהנגיש אותה כל הזמן

פנינה תמנו:  אחרת אפשר לעשות הרבה, להביא תקציבים אבל הם נעלמים בתוך הצנרת

פנינה תמנו:  הם נעלמים אם לא נגענו באנשים ושינינו להם מציאות

פנינה תמנו:      לא הבנתי שיש שולחן עגול כלשהו שיושבים סביבו ודנים אתם

פנינה תמנו:  אתם, כמשרד לשוויון חברתי צריכים לייצר משהו, אפילו שיהיה פעם בחצי שנה, שנה

פנינה תמנו:  תזמינו את הארגונים, תשמעו אותם ותראו לאן מתכנסים שבאמת השקעה והאחריות הלאומית תהיה כזו שמייצרת להם מוגנות וביטחון

פנינה תמנו:   מהמשטרה ביקשתי את פילוח הנתונים ונכניס את זה לסיכום הדיון, כנ"ל ממשרדי הרווחה והבריאות, כדי שכוועדה נקבל את תמונת המצב העדכנית ואת התוכניות המפורטות

פנינה תמנו:  אז אעביר את זה לחברי הכנסת הרלוונטיים ונדע לשבת במידת הצורך עם השרים הרלוונטיים לדיון נוסף ולוודא שהדברים מתקדמים

פנינה תמנו:  תודה רבה לכולכם שבאתם, הישיבה נעולה